“Son hadisələr Türkiyənin böyük uğurudur” | Azadliq\n“Son hadisələr Türkiyənin böyük uğurudur”\n26 Mart 2013 08:19\nElxan Şahinoğlu: «Barış İsrailə hava-su kimi lazım idi»\nHazırda Türkiyə ətrafında ciddi proseslər cərəyan etməkdədir. Son günlər baş verən olaylar və cərəyan edən proseslərin fonunda Ankaranın nümayiş etdirdiyi çevik diplomatik siyasət diqqətdən qaçmamalıdır. Olaylar sırasında ilk olaraq PKK terror təşkilatının martın 21-dən atəşkəs elan etməsini qeyd etmək lazımdır.\nTəşkilat həbsdə olan PKK lideri Abdulla Öcalanın çağırışı ilə əlaqədar atəşkəs elan etdi. PKK-nın rəhbərlərindən biri Murat Karayılan bildirib ki, Türkiyədə parlament və hökumət komissiya yaradıb qanuni zəmin hazırlarsa, PKK-nın silahlı qruplarını Türkiyədən çıxara bilərlər. Bundan başqa, daha bir mühüm olay Israilin “Mavi Mərmərə” əməliyyatında buraxdıqları səhvlərdən dolayı üzr istəməsidir. Onu qeyd etmək lazımdır ki, bu üzr Israilin diplomatiyası tarixi boyu 3-cü addımıdır. Mövzu ilə bağlı sualları “Atlas” Araşdırmalar Mərkəzinin rəhbəri Elxan Şahinoğluya ünvanladıq.\n– PKK-nın atəşkəs elan edərək, Türkiyədən geri çəkilməsi qərarının arxasında nə dayanır?\n– Bu qəfil verilən qərar deyil. Ərdoğan hakimiyyətə gəldiyi 2002-ci ildən bu yana terrora son qoyulması üzərində düşünüb. Ancaq ilk illərdə baş nazirin başını postmodern hərbi çevrilişlərlə mübarizə qatdığından terror probleminin həllinə əli çatmırdı. O yalnız bir neçə ildir ki, bu işə girişib. Hamıya aydın oldu ki, PKK terrorunu yalnız güc yoluyla həll etmək mümkün deyil. PKK-nın dağlarda 5 min üzvünün olduğu deyilir və bu rəqəm dəyişməz olaraq qalır. Halbuki, bu illərdə elə bu qədər də PKK terrorçusu məhv edilib, yəni nə qədər məhv edirsən, yerinə başqaları gəlir. Etiraf etməliyik ki, Türkiyənin kürd əhalisinin bir qismi bu terror hərəkatına dəstək verirdi. Buna görə də sonda məsələni danışıq yoluyla həll etməyə qərar verildi. Bir ara Ərdoğan problemi Öcalansız həll etmək istədi. Ancaq bu alınmadı. Osloda görüşlər keçirildi, başqa təmaslar qeydə alındı. Buna baxmayaraq, Öcalanın dəstəyi olmadan bu danışıqlar uğur qazanmadı. Belə olan halda hökumət Öcalanın yanına emissarlar göndərdi və ortaq razılaşma əldə edildi.\n– Razılaşma konkret nədən ibarətdir?\n– Ərdoğanın konkret yanaşması bəllidir: Tək dövlət, tək bayraq və tək millət. Ərdoğan bundan kənara çıxan heç bir həll planını qəbul etməyəcəyini əvvəlcədən açıqlamışdı. Abdulla Öcalan da sonda bundan kənara çıxan həll planlarından vaz keçdi. Öcalan 1980-cı illərin əvvəllərində dövlətə qarşı terror mübarizəsinə “müstəqil Kürdüstan” şüarı ilə başlamışdı, sonradan bu istəyindən bir addım geri çəkilərək, “muxtariyyət və ya federativ quruluş” dedi. Ancaq həbs müddətində bunun da baş tutmayacağını anlayaraq, Türkiyədə kürdlərin haqlarının artırılması istəyini dilə gətirdi. Öcalanın və onun tərəfdarlarının bu istəyi isə artıq Ərdoğanın yanaşması ilə üst-üstə düşürdü. Onsuz da bu illərdə Ərdoğan az iş görməmişdi, kürdlərin yaşadığı bölgələrdə fövqəladə vəziyyət rejimi ortadan qaldırılmış, kürd dilinin istifadəsinə yaşıl işıq yandırmışdı.\nTürkiyənin PKK istiqamətindəki uğurları\n– Ancaq Türkiyədə indiki razılaşma birmənalı qarşılanmır, bunun əleyhinə olanlar da var…\n– Əleyhinə olanlar var. Bu hər bir demokratik cəmiyyət üçün normaldır. Hətta Azərbaycanda da dostlarım və həmkarlarımdan “Türkiyə hökuməti PKK-ya təslim oldu” və ya “Bu razılaşma Türkiyəni parçalayacaq” kimi ittihamlar eşidirəm. Ancaq mənim bu ittihamları səsləndirənlərə qarışılıqlı sualım var: Nə təklif edirsiz, axı dağlarda gizlənən terrorçularla və onların Türkiyədəki tərəfdarlarıyla 30 illik silahlı mübarizə nəticə vermədi, terrorçunun biri öldü, yerinə bir başqası gəldi, yenədəmi qardaş ölkə şəhidlərlə üz-üzə qalmalı və zəifləməliydı? Bu illərdə Türkiyə terrorla mübarizədə 30 min insanını itirdi, yüz milyardlarla dollar xərclədi, xarici dövlətlər terrordan yararlanaraq Türkiyəni zəiflətməyə çalışdılar. Bu elə belə də davam etməliydimi? Terrorçular atəşkəs elan edib, silahlı toqquşmalara son qoyub mübarizələrini siyasi müstəviyə keçirmək istəyirlərsə, bunun nəyi pisdir ki? Məgər, biz də Qarabağ separatçılarına bunu təklif etmirikmi? Şimali Irlandiya örnəyi göz qabağındadır. Irlandiya Respublika Ordusu uzun onilliklər Şimali Irlandiyanın müstəqilliyi tələbi ilə Ingiltərəyə qarşı terror yoluyla mübarizə apardı, ancaq anlayandan sonra ki, bu yolla heç nəyə nail olmayacaq, silahlarını yerə qoydu, siyasi mübarizəsini parlament çərçivəsinə keçirtdi. Əlbəttə, terror probleminin həllində hər şey hamar olmayacaq, müxtəlif çətinliklər qeydə alınacaq, ancaq önəmlisi Türkiyədə geri dönüşü mümkün olmayan proses başlanmasıdır.\n– PKK probleminin həlli Türkiyəyə daha hansı dividendlər vəd edir?\n– Söylədiklərimdən əlavə Türkiyə üçün daha iki müsbət dividenddən danışmaq istərdim. Birinci dividend Türkiyənin kürdlər yaşayan bölgələrinin rahatlanmasıdır. Həmin bölgələrin bir qismi inkişafdan kənar qalmışdı. Çünki terror və partlayışlar bu bölgələrə yatırım qoymağa imkan vermirdi, hansı iş adamı təhlükəli bölgədə zavod və fabrik açar. Indi isə bu yol açılır. Həm özəl sektor, həm də dövlət həmin bölgələrin inkişafı planını həyata keirməyə başlayacaq. Bu isə bütövlükdə Türkiyəyə hüzur gətirəcək. Insan toxdursa, iş yeri varsa, ailəsini dolandıra bilirsə, özünə və ətrafdakılarına niyə problem yaratsın ki? Ankaranın PKK terrorunu son qoymasından ikinci qazancı Türkiyəni zəiflətməyə çalışan bəzi xarici dövlət və qrupların təsir imkanlarından qurtulmasıdır.\n– Ankaranın eyni vaxtda Israillə də problemini həll etməsi təsadüf idi, yoxsa hardasa planlaşdırılmışdı?\n– Israilin baş naziri Benyamin Netanyahu tərsliyinə rəğmən, anladı ki, Türkiyə ilə münasibətləri nizamlamadan bölgədəki durumunu normallaşdırmayacaq. Bu barış Netanyahunun özünə də hava-su kimi lazım idi. Çünki Israil Suriya və Iran böhranlarının həllində ABŞ-la yanaşı bölgə ölkələri ilə də əməkdaşlığa ehtiyac duyur. Bu rola isə köhnə və inanılmış tərəf müqabili Türkiyə yarayır. Ankara da Təl-Əviv kimi Suriyada Əsədin devrilməsini və demokratik cəmiyyətini qurulmasını, o cümlədən Iranın nüvə silahına yiyələnməməsində maraqlıdır. Türkiyə-Israil gərginliyi Vaşinqtonun da işini çətinləşdirirdi. Və sonda ABŞ prezidenti bölgədəki iki müttəfiqi arasında gərgin münasibətlərə son qoymaq qərarını verdi və Netanyahuya təzyiq etdi. Israil-Türkiyə barışı Azərbaycanın da işinə yarayır. Çünki bir müddət rəsmi Bakı Ankara ilə Təl-Əvivin arasında qalmışdı, nə Türkiyə, nə də Israildən imtina edə bilirdi. Artıq belə bir seçimdən qurtulmuşuq.\n– Ankaranın PKK və Israildən sonra üçüncü uğurlu gedişi nə olacaq?\n– Indi söyləyəcəyimin Ankaranın üçüncü və ya dördüncü gedişi olacağını bilmirəm. Ancaq müşahidələrimə görə deyə bilərəm ki, Ankara Ermənistan məsələsinin həllinə də girişəcək. Ermənistan və erməni lobbisi “soyqırımın” qeyd ediləcəyi 2015-ci ilə ciddi hazırlaşır, Türkiyəyə beynəlxalq aləmdə ciddi problemlər vəd edirlər. Ankaranın bu problemdən qurtulmağın – erməni lobbisini tərksilah etmənin yolu 2015-ci ilə qədər Ermənistanla sərhədin açılması və bu ölkə ilə diplomatik münasibətlərindən keçir. Doğrudur, Ərdoğan Qarabağ ətrafındakı torpaqlar boşaldılmadan belə bir addım atmayacağını vəd edib. Ancaq Ankara Bakını sonsuza qədər gözləyən də deyil. Odur ki, Bakı ilə Ankaranın bu ətrafda dialoqunu genişləndirməyə ehtiyac var. Yaxınlarda Türkiyə, Azərbaycan və Ermənistan prezidentlərinin üçlü görüşünü də istisa etmirəm. Üçlü prosesdən hamının qazanclı çıxmaq şansı var.


Generalın oğlunun evini yaran alpinistə ağır cəza - Günün Səsi Generalın oğlunun evini yaran alpinistə ağır cəza - Günün Səsi\nBakıda mənzillərdən alpinizm üsulu ilə oğurluq edən Cavid Süleymanov və Əhməd Əhmədovun məhkəməsi yekunlaşıb.\nGununsesi.info xəbər verir ki, Bakı Ağır Cinayətlər Məhkəməsinin hökmü ilə C.Süleymanov 9, Ə.Əhmədov 8 il müddətinə azadlıqdan məhrum edilib.\nQeyd edək ki, təqsirləndirilən şəxslər oğurluq əməllərini qeyri-adi şəkildə həyata keçiriblər. Belə ki, Cavid 2016-cı ildə xaricdə alpinizm kurslarında qatılıb. Kurslarda öyrəndiyi vərdişlər sayəsində hündürmərtəbəli binaların damından kəndir vasitəsilə oğurluq edəcəyi mənzillərin eyvanına düşüb. Polislərin onun izinə düşməməsi üçün hadisədən sonra mənzillərin giriş qapılarını sındıraraq hadisə yerindən qaçıb. Bununla da o, guya mənzilə daxil olan şəxsin qapını sındırmaq yolu ilə oradan oğurluq etdiyi görüntüsü yaradıb. Həmçinin, o, ifadəsində oğurluq etdiyi mənzillərdə iz buraxmamaq, hadisə yerindən yayınmağın yollarını öyrənmək üçün kriminalistika və cinayət-axtarış fəaliyyəti haqqında ədəbiyyatlar oxuduğunu da bildirib.\nCavid qarət edəcəyi mənzilləri müəyyən etmək üçün əvvəlcə şəhərin müxtəlif yerlərindəki hündürmərtəbəli binaların kənardan fotoşəkillərini çəkib. Həmin binalarda bir neçə ay müşahidələr apararaq hansı mənzildə yaşayışın olub-olmadığını, ev sahiblərinin mənzilə gəlib-getmə saatlarını müəyyən edib. Bunun üçün binaların sxemlərini hazırlayaraq oğurluq üçün plan qurub. C.Süleymanov oğurluq edən zaman əldə etdiyi qızıl-zinət əşyalarını isə yaşadığı evdə yaratdığı zərgərlik emalatxanasında əridib. Daha sonra əritdiyi qızıllardan yeni model zərgərlik nümunələri düzəldərək paytaxtın müxtəlif nöqtələrindəki qızıl qəbulu yerlərinə satıb. Cavid Süleymanov ifadəsində oğurluq edəcəyi mənzilə ancaq istirahət və bayram günlərində, yəni, ev sahiblərinin mənzildə olmadığını qətiləşdirəndən sonra daxil olduğunu bildirib.\nQeyd edək ki, Süleymanovun oğurluq etdiyi mənzillərdən biri də uzun illər DİN-in Cinayət Axtarış İdarəsinin rəisi olmuş general-mayor Sahib Mirzəyevin oğlu Vüsal Mirzəyevin olub. Məlum olub ki, V. Mirzəyevə 167 min manat ziyan vurulub. Mənzilindən təxminən 150 min manatlıq qızıl və nağd pul oğurlanıb. Silsilə cinayətin üstü də məhz general oğlunun evində baş verən oğurluqdan sonra açılıb. 2016-cı ildən bəri açılmamış oğurluqlar törədən C.Süleymanovun müəyyən edilməsi və tapılması üçün rəhbərlik tərəfindən ciddi göstəriş verilib. Bundan sonra Xətai RPİ əməkdaşları generalın oğlunun evindən oğurluq edən şəxsi ərazidə təhlükəsizlik kameralarını diqqətlə izləyərək tapa biliblər. Həmin evlərdən daha biri isə Azərbaycanın sabiq baş infeksionisti Cəlal İsayevə məxsus olub. Onlar C.İsayevin evindən 125 min manata yaxın pul, 34 minlik qızıl-zinət əşyaları aparıblar. Mənzili qarət olunanlar arasında Azərbaycan millisinin keçmiş yarımmüdafiəçisi Ceyhun Sultanovun da var.\nPrevious “Meymun çiçəyi” Azərbaycanda yayıla bilər?\nNext Qadir İbrahimli ilə vida mərasimindən


CAHANGIR HACIYEV MTN-də HACI MƏMƏDOVLA GÖRÜŞÜB- Xanımının qaçırılması ilə bağlı – AVROPANIN SƏSİ\nCAHANGIR HACIYEV MTN-də HACI MƏMƏDOVLA GÖRÜŞÜB- Xanımının qaçırılması ilə bağlı\nEditor November 21, 2015 CAHANGIR HACIYEV MTN-də HACI MƏMƏDOVLA GÖRÜŞÜB- Xanımının qaçırılması ilə bağlı2018-11-22T12:07:10+00:00 Kriminal azərbaycan\nAkif Çovdarovun şərlədiyi qardaşların taleyindən xəbər yoxdur\nBeynəlxalq Bankın keçmiş rəhbəri Cahangir Hacıyev sabiq milli təhlükəsizlik naziri Eldar Mahmudovla quda olduqdan sonra Hacı Məmmədovla şəxsən görüşüb. Görüş Eldar Mahmudovun dəstəyilə Milli Təhlükəsizlik Nazirliyinin (MTN) təcridxanasında baş tutub. İddialara görə, Cahangir Hacıyev görüşdə Hacı Məmmədovdan xanımının qaçırılması ilə bağlı olayın təfsilatını soruşub.\nHacı Məmmədovun dedikləri Cahangir Hacıyevlə Eldar Mahmudovun əlində rəqiblərinə qarşı rıçaq olub. Ümumiyyətlə, Eldar Mahmudov bir çox məmuru məhz Hacı Məmmədovun verdiyi bilgilər əsasında “verbovat” edib.\nRedaksiyamıza daxil olan başqa məlumatda isə bildirilir ki, Eldar Mahmudovun yaratdığı dəstə xarici media ilə də fəal işləyib. Məlumata görə, dəstə hansısa məmuru sıradan çıxarmaq istədikdə xarici mətbuatda onun haqqında kompromat tipli materiallar dərc etdirirmiş. Dəstənin hədəfinə gələn məmurların sırasında xüsusilə maliyyə naziri Samir Şərifovun adını çəkmək olar.\nMTN-in həbs edilən generalı Akif Çovdarov barədə də ilginc məlumat yayılıb. AXCP Ali Məclisinin sədri Həsən Kərimov “Facebook” səhifəsində yazıb ki, Akif Çovdarovun Badamdar qəsəbəsində özünün, qızının və oğlunun Badamdar qəsəbəsindəki villalarının ərazisi iki qardaşa məxsus olub.\nHəmin şəxslər Akif Çovdarov tərəfindən şərlənərək həbs ediliblər. Bu günə qədər onların taleyindən xəbər yoxdur\n« Akif Çovdarov İlham Əliyevə müraciət edəcək\nRəsul Quliyev MTN generalı ilə telefon söhbətindən danışdı – “Cəfəngiyatdı” »


Toyuqlu+düyü+salatı üçün axtarış neticesi\nAxtarış Neticesi : Toyuqlu+düyü+salatı\n(göbələk sevməyənlər qarğıdalı və ya yaşıl noxud konservası istifadə edə bilər)[/b][/color][/c]\n1.)Toyuq ətini, düyünü, yumurt\nYerleşdirdi: *_*M_O_N_I_K_A*_* (18.12.2012 / 13:06)\n[color=#039b80]Meyvə diyetasına aid reseptlər çoxdur. Bəziləri yalnız meyvələrlə qidalanmağı, digərləri diyetaya başqa inqrediyentlər də əlavə etməyi təklif edir. Seçim sizin ixtiyarınızdadır. Ayselin təqdim etdiyi diyetaların hər biri 3 gün ərzində 5 kq çəki azaltmağa imkan verir.\nArıqlamaq Üçün M\nOğru mənim otağıma girsə...Otağın vəziyyətini görüb... "Məndən qabaq\nFahişələr necə yaşayır\nYerleşdirdi: *_*M_O_N_I_K_A*_* (24.05.2013 / 20:00)


Nur-az.com - Nigeriyada şiələrə hücumda 300 insan şəhid edilib\nNigeriyada şiələrə hücumda 300 insan şəhid edilib\nNigeriyada şiələrə hücumda 300 insan, habelə şiələrin liderinin ailəsi də şəhid edilib: Kütləvi nümayişlər başlayıb\nNigeriya İslam Hərəkatının media forumunun rəhbəri İbrahim Musa Nigeriya ordusunun ölkənin Əhli-Beyt (ə) davamçılarına hücumu ilə bağlı bəyənat verib. "İslam Hərəkatının üzvləri ilə yanaşı hərəkatın aparıcı simaları, o cümlədən Kano Mərkəzinin lideri əsgərlər tərəfindən şəhid edilib. Onlar arasında Şeyx Muhəmməd Turi, Dr. Mustafa Səid, Malamya İbrahim Usman və bacısı Jummai Gilima da var. Həmçinin İslam Hərəkatının liderinin oğlu Səid Əli Zəkzəki, xanımı Malama Zinət İbrahim də əsgələrin hücumu zamanı şəhid ediliblər. Şeyx İbrahim əl-Zəkzəki isə həbs edilib".\nBəyanatda bildirilib ki, Nigeriya ordusu hərəkatın qərargahını blokadaya aldıqdan sonra, heç kəsə fərq qoymadan ağır hərbi silahlarla vəhşicəsinə Əhli-Beyt (ə) ardıcıllarına qarşı hücum ediblər.\n"Gyallesudakı qətliam o qədər qəddarlıqla edilib ki, atışma zamanı hətta yaralananlar daha sonra soyuqqanlılıqla əsgərlər tərəfindən müəyyən edilərək şəhid ediliblər. Və bu press-reliz yazılan zaman xəsarət alanların yüzlərə, bəlkə də minlərlə çatacaqdır.\nNigeria ordusu tərəfindən pozulan fundamental insan hüquqları və mühakiməsiz qətləri nəzərə alaraq, İslami Hərəkatı bu yersiz hərəkətləri qınayır. Biz qəti şəkildə bildiririk ki, ordu qərargah rəisinə qarşı sui-qəsdə cəhd ağ yalandan başqa bir şey deyildir ki, bu bəhanə ilə hücuma başlanıldı.\nŞübhəsiz ki, ordu vasitəsilə Nigeriya hökuməti qəzəblə indi İslam hərəkatına, onun üzvləri və strukturlarına qarşı müharibə aparır. Bu hücumun miqyası hökumət orqanları tərəfindən nəzərdə tutulmuşdu və indi də amansızlıqla yerinə yetirilir. COAS Burutaidə hücumla bağlı irəli sürülənlər sadəcə bəhanədir. Ona görə də, qətlin icraçısı kimi bütün göstəricilərin hökumətə göstərdiyi üçün biz əsassız yerə günahsız insanların öldürülməsi, yaralanmasına səbəbilə Nigeriya və beynəlxalq ictimaiyyətə baş verənlərə müdaxilə etməyə çağırırıq".\nŞeyx İbrahim Zəkzəkinin dörd oğlundan üçü keçən il Beynəlxalq Qüds Günü mərasimində yenə Nigeriya ordusunun hücumu zamanı şəhid edilmişdilər.\nQeyd edək ki, milyonlarla Nigeriya xalqı ordunun günahsız insalara qarşı qətliamına etiraz etmək üçün küçələr axışıblar.\nNigeriyanın şimali Kaduna əyalətində əzadar şiələrə silahlı qüvvələr hücum edib, qarşıdurma baş verib, 7 nəfər həlak olub.\nQarşıdurma Nigeriya Silahlı Qüvvələrinin Qərargah rəsinin karvanı Zariya şəhərində şiələrin hüseyniyyəsinin yanından keçərkən baş verib. Belə ki, ordunun karvanı keçərkən şiələr Boko Haram-ın bir neçə gün öncə öldürdüyü şiələr üçün yas mərasimi keçirirmiş və yol bağlı olub. Silahlı Qüvvələr yolu açmaq üçün əzadar şiələrə atəş açıblar.\nHələlik ölən və yaralananlar haqqında dəqiq məlumat yoxdur, lakin ilkin məlumata görə, 7 nəfər həyatını itirib.\nQeyd edək ki, Nigeriya ordusu ötən ildə Qüds günü mitinqləri zamanı şiələrə hücum etmişdi. Zarya şəhəri Nigeriyanın şimalında yerləşir və şiələrin məskunlaşdığı önəmli şəhərlərindəndir.


İşıq və qaz bahalaşdı - tənqid etmək, qəzəblənmək asandır… - Modern.Az Azərbaycan və dünya xəbərləri\nYAZILAR İşıq və qaz bahalaşdı - tənqid etmək, qəzəblənmək asandır…\n16 Oktyabr 2021, 21:38 | Ana Səhifə - Yazılar - İşıq və qaz bahalaşdı - tənqid etmək, qəzəblənmək asandır…\nİşıq və qaz bahalaşdı - tənqid etmək, qəzəblənmək asandır…\nƏməkhaqları, pensiya, sosial müavinət, təqaüdlər və digər sosial ödənişlər artırılacaq.\nDövlət başçısı bununla bağlı sərəncam imzalayıb, Nazirlər Kabinetinə göstəriş verib.\nİlk baxışdan işıq və qazın tariflərinin artımı ilə bağlıdır?\nBəli, bilirəm və aydındır ki, dünyanın heç bir yerində, heç bir toplumda bahalaşma sevinclə qəbul olunmur, oluna da bilməz.\nTariflərin artırılmasının da səbəbləri var və bu barədə yazılıb.\nSadə misalla analogiya aparaq. Düşünün ki, ev tikirik. Bu zaman mümkün qədəri qənaətlə dolanırıq, xərcləri azaldırıq, bəzən ən zəruri ehtiyaclarımızı belə, ixtisara salırıq.\nTəki evi tikib qurtaraq.\nYainki mənzildə təmiri başa vuraq.\nİşğaldan azad edilmiş ərazilərimizi şərəfsiz, murdar aşotlar viranə qoyublar. Orada təmir yox, yenidən inşa aparılır.\nÜstəlik, 44 günlük Vətən Müharibəsindən sonra dövlət sərhədlərimizin uzunluğu 900 km artıb.\nDüşmənlə üzbəüz məkanlarda postlar, mövqelər, kazarmalar tikilir. Yollar salınır, tunellər qazılır, hava limanları inşa olunur, infrastruktur qurulur.\nÜstəlik, zinadan doğulmuş aşotlara əsla inam olmadığı üçün ordumuzu, müdafiə potensialımızı daim, fasiləsiz gücləndirməliyik.\n44 günlük Savaşda sərf olunmuş silah, sursat və hərbi texnikanın əvəzi alınmaqla yanaşı, yeni, ən müasir texnikalar əldə olunur.\nXərc istiqamətləri çoxdur, lap çox.\nBunu qarşılamaq üçün iki yol var: ya kəmərlərimizi çəkib gəlirlərimizi artırmalı, ya beynəlxalq təşkilatlardan borc almalı və o borcları övladlarımız, nəvələrimiz ödəməlidir.\nBorc bataqlığına girməmək üçün dövlət israfla, dotasiya ilə işləyən sahələri nizamlayır.\nÇətin, amma labüd və qaçılmaz prosesdir.\nVə bütün bunlarla yanahı maaşlar, pensiyalar, müavinətlər artırılır.\nSavaşdan cəmi bir il keçib.\nXərclər durmadan artır, amma postsovet məkanındakı bütün dövlətlərdən fərqli olaraq, ən ağır problemini həll edən Azərbaycan "dövlət vətəndaş üçündür" anlamı ilə davranır.\nAnlayıram, tənqid etmək, qəzəblənmək asandır.\nSəngərdəki əsgərimizi düşünək - xərclər onun üçündür.\nViran edilmiş elinə, yurduna qayıtmaq arzusu ilə gün sayan köçkünü düşünək - onun üçün çalışırıq.\nHəkimi, müəllimi, təqaüdçünü, tələbəni, qazimizi gözlər önünə gətirək - maaşlar, təqaüdlər və müavinətlər artır.\nDövlət bizik, biz də dövlət.\nBirik, bir olmalıyıq.\nSülhməramsızların həyasızlıq və siyasi əxlaqsızlığı... 12 Noyabr 2021, 15:25 Kimdir bizim milli elita?..... 27 Sentyabr 2021, 08:45 Azərbaycan şəhərində oturub azərbaycanlıları təhqir edir... 20 Sentyabr 2021, 17:01 "Taliban"ın qələbəsi bütün dünyadakı cihadçılara siqnaldır... 16 Avqust 2021, 12:33 Yaponiya başqa planetdir... 16 Avqust 2021, 09:55 Üç səfir Şuşaya getmədi - Bu demarşa tüpürürük və...... 11 İyul 2021, 14:04 Bədbəxt ermənilər, zavallı banderloqlar...... 8 İyul 2021, 12:45 “Beşgünlük dünyadır, beşi də qara”... 7 İyul 2021, 12:28 Şuşa Bəyannaməsi Cənubi Qafqazı dəyişəcək... 16 İyun 2021, 15:43 Daha bir sirrimdən vaqif etdim sizləri...... 28 May 2021, 17:21 Zəngəzur dəhlizi olacaq - Ermənistan istəsə də, istəməsə də...... 18 May 2021, 12:24 Baydenin sözləri debil erməniləri sevindirməsin…... 28 Aprel 2021, 09:31 Bakıda bir şəhid anası var…... 14 Aprel 2021, 10:15 Zavallılar... 14 Aprel 2021, 09:01 Savaşın rəngləri... 11 Aprel 2021, 16:19 Uğrunda vuruşduğu sevgi...... 7 Aprel 2021, 16:57 Bir Ağdam vardı...... 14 mart 2021, 14:53 Azərbaycanla Türkiyə "Erməni məsələsi"ni birdəfəlik qapadacaq... 3 mart 2021, 11:38 Ermənistan Azərbaycana qarşı yeni müharibəyə başlaya bilərmi?... 28 Fevral 2021, 00:29 Paşinyanın sarsaq, debil, gerizəkalı olduğunu düşünməyək... 26 Fevral 2021, 12:39 Ermənilər özlərinə inanmır... 19 Fevral 2021, 09:06 Sufi qadınlar...... 30 Yanvar 2021, 17:29 Diversantlar və hərbi əsirlər - Erməni iddiaları... 21 Yanvar 2021, 17:37 Qarabağdakı rusiyalı sülhməramlılarla bağlı nigaranlıq... 13 Yanvar 2021, 01:06 Telekanal rəhbərləri, şəhidin ailə üzvlərini ağlatmayın!... 7 Yanvar 2021, 16:06 Bu zəfər oğul, ata, qardaş həsrətli ailələrin hesabınadır... 31 Dekabr 2020, 22:46 Bir sirr açımmı sizə?... 22 Dekabr 2020, 12:09 Rusiya yenə Ermənistanı aldadır... 19 Dekabr 2020, 12:41 Ermənistan iqtisadiyyatında DARMADAĞIN...... 1 Dekabr 2020, 15:38 Bizə dəstək olan dövlətəri UNUTMAYAQ... 30 Noyabr 2020, 22:27 O uşaqları balta ilə şaqqalamışdılar, itlərə yedirtmişdilər…... 24 Noyabr 2020, 10:49 Əsgərə hədiyyəni kim verməlidir...... 17 Noyabr 2020, 01:57 Fransa XİN-i bu idiotizminə görə üzr istəməlidir... 12 Noyabr 2020, 12:53 SAVAŞ hələ indi başlayır... 11 Noyabr 2020, 10:13 300 spartalının əfsanəsi gerçək oldu Şuşada... 9 Noyabr 2020, 08:51 Ermənilərlə danışığın bir yolu var... 5 Oktyabr 2020, 09:42 Fətəli xan, Roma Papası və illüminatlar...... 9 Sentyabr 2020, 13:26 Rəsul Quliyevin media uzantıları...... 19 Avqust 2020, 14:16 Müdafiə və hücum - Bizə hansı lazımdır?..... 19 İyul 2020, 20:10 Zavallı firon...... 9 İyul 2020, 17:56 Uşaqların sualları ağır olur... 2 İyun 2020, 16:08 Ramil Səfərov kimdir - qatil, yoxsa qəhrəman?... 27 May 2020, 14:02 Çinin sirri elə budur...... 24 May 2020, 11:18 Vətənpərvərlik belə olmur... 23 May 2020, 14:13 Neft savaşının qalibləri və məğlubları...... 19 May 2020, 17:52 Vladimir İliç Ulyanov... - Kim idi o: dahi, manyak, sadist, diktator, yoxsa...... 28 Aprel 2020, 08:24 Neft 1 dollara - 20 aprel tarixə düşəcək... 21 Aprel 2020, 09:15 Afaq Bəşirqızı, mən kəndçiyəm, sonra?... 11 Aprel 2020, 22:30 5G koronavirus yayır?..... 11 Aprel 2020, 12:33 Koronavirusu onlar yaradıblar...... 23 mart 2020, 11:12 Baş redaktor: Kaş koronovirusa yoluxub öləydim əlinizdən...... 21 mart 2020, 22:46 Mərəz və məlhəm arasındakı yol qısadır... 17 mart 2020, 14:20 Bu idiotizmə haqq qazandırmaq olmaz... 9 mart 2020, 13:01 Qəddarlıq, xəyanət, sevgi və ölüm...... 25 Dekabr 2019, 11:07 Bu yazıçıların əsərlərini oxumayın!... 20 Dekabr 2019, 10:02 Sizə bir sirr açım - “Politologiya” adlı elm yoxdur... 15 Dekabr 2019, 15:36 Bunu unutmayaq...... 8 Noyabr 2019, 11:56 Kimlərin ruhu cənnətə düşə bilər...... 26 Oktyabr 2019, 11:38 Azərbaycanda müasir ədəbiyyat varmı?... 15 Oktyabr 2019, 12:41 Kimsə bunu oxumasa, eyb etməz... 27 Sentyabr 2019, 14:11 Qərbin “Suriya ssenarisi” iflasa uğradı... 25 Sentyabr 2019, 09:50 Onlar nə əxlaqsızdılar, nə dəli, nə bisavad...... 17 Sentyabr 2019, 12:25 Qan çanağında boğulan hökumət...... 12 Sentyabr 2019, 15:09 Yunus Əmrənin Azərbaycandakı ŞAGIRDLƏRI... 11 Sentyabr 2019, 09:47 İmam Hüseynə də bu səbəbdən nifrət edirlər...... 10 Sentyabr 2019, 10:44\nAzərbaycan və Ermənistan arasında vəziyyət həssas olaraq qalmaqdadır 3 Dekabr 2021, 16:40 UNEC İqtisadi Forumu: “Postpandemiya dövründə biznes transformasiyası” 3 Dekabr 2021, 16:35 Noyabırda 67 nəfərin diplomu tanınmadı 3 Dekabr 2021, 16:30 Qubada əl qumbaraları tapılıb 3 Dekabr 2021, 16:26 Lirə rekord həddə ucuzlaşdı 3 Dekabr 2021, 16:21 Azərbaycan və Ukrayna XİN başçılarının görüşü olub 3 Dekabr 2021, 16:16 Narkotik satanlar saxlanıldı 3 Dekabr 2021, 16:10 NATO-nun Mobil təlim qrupu Azərbaycanda 3 Dekabr 2021, 16:05 Azərbaycan və Polşa nazirləri görüşüb 3 Dekabr 2021, 16:00 “Tofiq Yaqubluya edilən zorakılığı təxribat hesab edirəm” 3 Dekabr 2021, 15:54 “Addım-addım Vətən”nin BAĞLANIŞI 3 Dekabr 2021, 15:48 Qarabağa mal-qaranın köçürülməsinə hazırlıqlar gedir 3 Dekabr 2021, 15:42 Türkiyə-Azərbaycan birgə universitetin fəaliyyət istiqamətləri AÇIQLANDI 3 Dekabr 2021, 15:36 Kəlbəcərin Tutxun təzahüründə geoloji-axtarış işlərinə başlanılıb - Nazir 3 Dekabr 2021, 15:30 “Pensiya ilə yanaşı, müavinətlər də artacaq” 3 Dekabr 2021, 15:24 Füzulidə karantin nöqtələri yaradılacaq 3 Dekabr 2021, 15:18 Avtomobildən 10 min manatdan artıq pul oğurlandı - VİDEO 3 Dekabr 2021, 15:12 “Elə bil ki, dünyanın başı xarab olub” - Prezidentin müşaviri ilə MÜSAHİBƏ - II HİSSƏ 3 Dekabr 2021, 15:06 Hərbçimizə hücum edən erməni zərərsizləşdirildi 3 Dekabr 2021, 15:00 Naftalanda Beynəlxalq Əlillər Günü 3 Dekabr 2021, 14:56 “Qaraheybət” qəzasındakı helikopterin “qara qutu”su hansı ölkədə DİNLƏNİLƏCƏK? 3 Dekabr 2021, 14:52 GDU-da Elmi Şuranın iclası 3 Dekabr 2021, 14:46 “Hürkuş” təlim təyyarəsi Azərbaycanda sınaqdan keçirildi 3 Dekabr 2021, 14:40 Narkotacirə 15 il həbs cəzası verildi 3 Dekabr 2021, 14:34 Məsud Aşina Türkiyədə beynəlxalq mükafata layiq görüldü 3 Dekabr 2021, 14:28 Məktəb direktoru karantinə alındı 3 Dekabr 2021, 14:23 Aşıq Ələsgər poeziyamızda şərəfli yer tutur 3 Dekabr 2021, 14:18 “Bu təxribatın arxasında kim dayanırsa, tapılmalıdır” - Deputat 3 Dekabr 2021, 14:14 Nazirlə deputat ağac əkdilər 3 Dekabr 2021, 14:08 16 saylı cəzaçəkmə müəssisəsində 14 nəfər azadlığa çıxdı 3 Dekabr 2021, 14:03 Paşinyan iclas keçirib - Bakı ilə imzalanacaq yeni sənədi müzakirə edib 3 Dekabr 2021, 14:00 Gələn ilin büdcəsinə bu dəyişikliklər edildi - SİYAHI 3 Dekabr 2021, 13:57 “AzerGold”un Müşahidə Şurasının iclası keçirilib 3 Dekabr 2021, 13:54 Amnistiya Vətən müharibəsinin 2 iştirakçısına şamil edilib 3 Dekabr 2021, 13:54 Bayramov-Mirzoyan görüşü bu gün baş tuta bilər 3 Dekabr 2021, 13:46


3 Mart 13:57 | 1 121\nTürkiyə Müdafiə Sənayesi Departamentinin rəhbəri İsmayıl Dəmir Ankaranın ABŞ-ın göstərdiyi təzyiqlərə baxmayaraq, Rusiyadan S-400 zenit raket sistemlərinin 2-ci polkunun alınması imkanlarını nəzərdən keçirməyə davam etdiyini təsdiqlədi. SİA xəbər verir ki, bu barədə TASS məlumat verib.\nİsmayıl Dəmir NTV-yə verdiyi müsahibəsində də “S-400 sistemlərinin ikinci polkunun alınması üzərində işimiz davam edir”-deyib. O, Türkiyənin də öz müdafiə sistemlərini inkişaf etdirərək silahlı qüvvələrini gücləndirməyə çalışdığını söylədi: "Bu il “Sunqur” və “Hisar A +” sistemlərinin tədarükü başlayacaq və yerli Siper hava müdafiə sisteminin inkişafı davam edir".\nDəmir, ABŞ-ın Rusiyadan S-400 zenit raket sistemlərinin alınması səbəbiylə tətbiq etdiyi sanksiyalardan sonra Türkiyə üçün hər bir mənfi nəticə olmadığını qeyd edib: "ABŞ sanksiyalarından hər hansı bir birbaşa təsiri görmədik. CAATSA ("Amerikanın düşmənlərinə qarşı mübarizə üçün sanksiyalar tətbiq etmək haqqında "qanun) çərçivəsində necə hərəkət edəcəklərini görəcəyik, lakin bu anda açıq nəticələr yoxdur".\n11 yanvarda Türkiyə Müdafiə Sənayesi İdarəsinin rəisi respublikaya gətirilən S-400 komplekslərinin istismara hazır olduğunu açıqlayıb.\nXatırladaq ki, Rusiya və Türkiyə 2017-ci ildə S-400 komplekslərinin tədarükü üçün müqavilə imzalayıblar. Bu sistemləri Rusiya Federasiyasından alan ilk NATO üzvü Türkiyə olub. Ankaranın bu qərarı Vaşzinqton və bütövlükdə NATO-da kəskin mənfi reaksiyasına səbəb olub. ABŞ, Türkiyənin Rusiya hava hücumundan müdafiə sistemlərindən imtina etməsinə çalışmaqdan əl çəkmir. Türkiyə Prezidenti Tayyib Ərdoğan oktyabr ayında Ankaranın Vaşinqtonun təzyiqlərinə baxmayaraq S-400-dən imtina etmək fikrində olmadığını söyləyib. O, sanksiya təhdidlərini də rədd edib.


Masallıda bələdiyyə üzvü olan qadınlar üçün təlim təşkil edilib - AZƏRTAC – Azərbaycan Dövlət İnformasiya Agentliyi\nBu gün Azərbaycanın dinamik inkişafı qadın və kişilərin hüquq və imkan bərabərliyinin real təminatına zəmin yaradır. Qadınların cəmiyyətdə fəal iştirakı üçün ölkəmizdə genişmiqyaslı tədbirlər həyata keçirilir, bu sahədə beynəlxalq təşkilatlarla əməkdaşlıq edilir.\nAZƏRTAC xəbər verir ki, bu fikirlər Masallı şəhərindəki Gənclər Mərkəzində bələdiyyə üzvü olan qadınlar üçün keçirilən “Fəal ol!” adlı təlimdə səsləndirilib.\nMasallı Rayon İcra Hakimiyyəti, Ailə, Qadın və Uşaq Problemləri üzrə Dövlət Komitəsi, Almaniya Beynəlxalq Əməkdaşlıq Təşkilatı və “Qadınlar Bələdiyyələrin İnkişafı Uğrunda” İctimai Birliyinin birgə təşkilatçılığı ilə keçirilən tədbirdə rayonda fəaliyyət göstərən qadın bələdiyyə sədrləri və üzvləri iştirak ediblər.\nTəlim məşğələsində çıxış edən Ailə, Qadın və Uşaq Problemləri üzrə Dövlət Komitəsinin hüquq təminatı şöbəsinin baş məsləhətçisi Rahil Süleymanzadə bildirib ki, 4 ildir Almaniya Beynəlxalq Əməkdaşlıq Təşkilatı ilə birgə layihələr reallaşdırılır. Onlardan biri də qadın bələdiyyə üzvləri üçün “Dayaq” Mentorluq Proqramının icrasıdır. Layihənin məqsədi qadınların ictimai həyatda iştirakını gücləndirmək, eləcə də yerli səviyyədə genderyönümlü idarəetməni təmin etməkdir.\nÖlkəmizdə qadınların seçkili hakimiyyət orqanlarında təmsil olunmasının ildən-ilə artdığını vurğulayan R.Süleymanzadə qeyd edib ki, 1990-cı ildə Milli Məclis üzvlərinin 4,3, 2000-ci ildə 10,7 faizini qadınlar təşkil edirdisə, bu gün parlamentdə bu, 16 faizə çatıb. 2014-cü ildə isə bələdiyyə üzvü seçilmiş qadınların sayı 35 faiz olub.\nSonra Almaniya Beynəlxalq Əməkdaşlıq Təşkilatının nümayəndəsi Fidan Qasımova layihənin əhəmiyyətindən danışıb.\nTəlimdə iştirak edən qadınlar mövzu ilə bağlı bilik və bacarıqlarının qiymətləndirilməsi üçün test suallarını cavablandırıblar.\nEkspert-təlimçi Ruhəngiz Hüseynova və digər layihə əməkdaşları tərəfindən qarşılıqlı fikir mübadiləsi ilə davam edən təlim məşğələsində iştirakçılara “Səmərəli ünsiyyət” praktiki təlimat kitabçası paylanılıb.\nAZERTAG.AZ :Masallıda bələdiyyə üzvü olan qadınlar üçün təlim təşkil edilib\nMasallıda “Qadın hüquqları, məişət zorakılığı” mövzusunda seminar keçirilib


19 May 2022 23:20\n"Nəml" sözü - "qarışqa" mənasındadır. Bu surənin adı onun 18 ayəsindən götürülmüşdür. Bu surə ən çox məaddan, ölümdən sonrakı həyatdan, beş İlahi peyğəmbərdən (ə), Həzrət Süleymandan (ə), Səba mələkəsindən, qarışqanın, hud-hudun danışmasından bəhs edir. 93 ayəsi vardır ki, Məkkədə nazil olmuşdur.\n15:13 7 536 Zaur Kamalla bağlı qərar verildi - RƏSMİ\n00:01 5 540 Günün qoroskopu: Dəyişikliklərin məzmununu anlamağa çalışın\n3 İyul 23:29 4 858 Lotu Bəxtiyarı “vor” edən əfsanə: Kamerada yer süpürmək qəbahət deyil - FOTO\n09:45 4 380 Seda Sayan qaynanası ilə foto paylaşdı, görənlər şoka düşdü - FOTO\n10:00 4 266 Tibb Universitetinin Klinikasında dəhşətli hadisə\n3 İyul 19:17 4 142 Qaribaşviliyə günün sonuna kimi vaxt verildi: "Get!"\n10:27 3 485 Rusiyanın qələbəsi ELAN EDİLƏ BİLƏR - Ancaq bu halda...\n2 İyul 11:26 32 817 Pensiya yaşı tamam olan şəxslərin NƏZƏRİNƏ - Nazirdən AÇIQLAMA\n30 İyun 12:30 28 361 Azərbaycanda daha bir avtobus qalmaqalı: Yanındakı qadına porno izlətdi - VİDEO\n1 İyul 15:22 26 198 “Fasilədə Zaurdan soruşdum ki, niyə belə etdin?”\n30 İyun 12:08 22 956 “Zaur Kamal efirdə baş verənlərə görə cəzalanacaq” – Mətbuat Şurasından açıqlama\n30 İyun 21:44 22 326 Aysun İsmayılovanın toy mərasimindən...- FOTOlar\n1 İyul 12:07 17 689 Kişilər bəy, xanımlar gəlin kimi... - Aysunun toyundan FOTOlar\n30 İyun 22:29 14 314 “Evlilik təklifi almışam, bir qızım olsun istəyərdim” - Könül Xasıyeva


Portağaldan yanacaq əldə etməyin yolu tapılıb\n21 Sentyabr 2011 14:16 (UTC+04:00)\nPortağaldan yanacaq əldə etməyin yolu tapılıb.\nProfessor Ceyms Klark iddia edir ki, onun yaratdığı mikrodalğalı soba portağalın qabığını məhv edərək maddə əldə etməyə qadirdir. Sonradan həmin maddədən yağ, plastmas və avtomobil yanacağı emal etmək mümkündür. Mikrodalğa metodu qoz, alma qabığı, kofe, düyü qabığı kimi məhsullardan da yanacaq əldə etməyə imkan verir. Trend-in məlumatına görə, bu barədə Britaniyanın "Express.co.uk" nəşri yazır.\nProfessor Klarkın fikrincə, meyvə yanacağının böyük perspektivləri var. O xatırladıb ki, dünyada ən iri portağal şirəsi istehsalçısı olan Braziliyada ildə 8 milyon tonadək portağal qabığı utilizasiya olunur. Yeri gəlmişkən, bütün bu tullantılar benzinə çevrilə bilər.\nProfessor Ceyms Klarkın yanacaq istehsalı üzrə mikrodalğalı qurğusu adi mikrodalğalı sobaya oxşayır. Onun istehsalına 200 min funt sterlinq xərclənib. Professor dekabradək saatda 30 kiloqramadək tullantını emal edən mikrodalğalı sobanın tam işlənmiş modelini təqdim etməyi planlaşdırır.\nAlimin hesablamalarına görə, 1 milyon funta bir saat ərzində altı ton qida tullantısı emal edə biləcək soba düzəltmək mümkündür. O hesab edir ki, gələcəkdə belə bir qurğu adi hadisə ola bilər, onlar ölkənin hər yerindəki ticarət mərkəzlərində, kafe və restoranlarda quraşdırılacaqlar.\n1 ton portağal qabığından 80 litr benzin alınır\nPortağal və yosunlardan avtomobil benzini istehsalı barədə İspaniyanın Valensiya vilayətinin hakimiyyəti də fikirləşib. Burada yetişdirilən portağal və limonlar ildə 37,5 milyon litrədək etanol buraxmağa imkan verir.


Ekspert: İqtisadiyyatın yeni mənbələr hesabına stimullaşdırılması xarici iqtisadi fəaliyyətin canlanmasında da öz əksini tapacaq - AZƏRTAC – Azərbaycan Dövlət İnformasiya Agentliyi\nEkspert: İqtisadiyyatın yeni mənbələr hesabına stimullaşdırılması xarici iqtisadi fəaliyyətin canlanmasında da öz əksini tapacaq\nBakı, 12 may, Elvira Məmmədova, AZƏRTAC\nMilli iqtisadiyyat perspektivlərinin yol xəritəsi vaxtında təqdim olunmuş dövlət sənədidir və Azərbaycan iqtisadiyyatının bütün sektorlarının inkişafının stimullaşdırılmasına əlverişli şərait yaradacaq. Milli iqtisadiyyatın inkişafının yeni mənbələr hesabına stimullaşdırılması xarici iqtisadi fəaliyyətin canlanmasında da öz əksini tapacaq.\nAZƏRTAC xəbər verir ki, bu fikirləri Azərbaycan Dövlət İqtisad Universitetinin (UNEC) kafedra müdiri, professor Ümüdvar Əliyev deyib.\nUNEC eksperti qeyd edib ki, Azərbaycan hökuməti neft sektorundan asılılığı aradan qaldırmaq məqsədilə qeyri-neft sektorunun inkişafını diqqət mərkəzində saxlayır. 2016-cı ildə qeyri-neft sektorunda 5 faiz, kənd təsərrüfatında 2,5 faiz artım müşahidə olunub. Ölkə iqtisadiyyatının gələcəkdə də dayanıqlılığını təmin etmək məqsədilə 2020-ci ilədək iqtisadi inkişaf strategiyası və tədbirlər planı, 2025-ci ilədək olan dövr üçün uzunmüddətli baxış və 2025-ci ildən sonrakı dövrlərə hədəflənmiş “Azərbaycan Respublikasının milli iqtisadiyyat perspektivlərinin Strateji Yol Xəritəsi” hazırlanıb ki, bu xəritəyə uyğun olaraq, rəqabətqabiliyyətli milli iqtisadiyyat formalaşdıra biləcək iqtisadiyyatın bütün sektorlarının inkişaf etdirilməsi nəzərdə tutulur. Milli iqtisadiyyat perspektivlərinin Strateji Yol Xəritəsi dayanıqlı iqtisadi inkişafı təmin edə biləcək aşağıdakı tədbirlərin reallaşdırılmasını nəzərdə tutur.\nMilli iqtisadiyyat perspektivi çərçivəsində dörd strateji hədəf seçilib. Bu hədəflərin və 11 sektor üzrə strateji yol xəritələrinin həyata keçirilməsi nəticəsində real və maliyyə sektorları arasında tarazlığın təmin edilməsi yolu ilə davamlı iqtisadi inkişaf mümkün olacaq. İlk strateji hədəfə uyğun olaraq, Azərbaycanda fiskal dayanıqlılıq təmin ediləcək və monetar siyasət üzən məzənnə rejimi üzərində qurulacaq. Fiskal və monetar siyasətlərin uzlaşdırılması makroiqtisadi sabitliyi təmin edəcək. Milli iqtisadiyyat perspektivində ikinci hədəf paylarının (səhmlərinin) nəzarət zərfi dövlətə məxsus olan hüquqi şəxslərin fəaliyyətində səmərəliliyin artırılması və özəlləşdirilmənin həyata keçirilməsi yolu ilə iqtisadi dinamikliyi təmin etməkdən ibarətdir. Üçüncü hədəf insan kapitalının inkişafı ilə bağlıdır ki, bununla əmək bazarının inkişafı milli iqtisadiyyat perspektivinə uyğunlaşdırılacaq, nəhayət dördüncü hədəf biznes mühitinin daha da yaxşılaşdırılmasını nəzərdə tutur. Milli iqtisadiyyat perspektivində müəyyən edilmiş 11 sektorun dayanıqlı inkişafını təmin edəcək ümumi məsələlər əhatə olunub. Milli iqtisadiyyatlar dünya iqtisadiyyatına inteqrasiya etməklə onun üstünlüklərindən faydalanma imkanı əldə edirlər. Real gerçəklikdə isə hər bir ölkə fərqli səviyyədə bu üstünlükdən faydalanır. Müstəqilliyinin ilk illərindən başlayaraq Azərbaycan dünya bazarına xammalla çıxıb. Dünya ölkələrinin təcrübəsi göstərir ki, təbii rəqabət üstünlüyünə malik olan neft və neft məhsulları ilə uzun müddət dayanıqlı iqtisadi inkişafı təmin etmək mümkün deyil. Dünya iqtisadi böhranı şəraitində neftin qiymətinin qısa bir müddətdə kəskin şəkildə aşağı düşməsi bu fikrin doğruluğunu əyani şəkildə sübut etdi. Ona görə də Azərbaycan kimi ölkələr, xüsusilə də dünya bazarında neft təklifinə əhəmiyyətli dərəcədə təsiri olmayan ölkələr xarici iqtisadi fəaliyyətinin şaxələndirilməsini xüsusilə diqqət mərkəzidə saxlamalıdır.\nRəqabətqabiliyyətli milli məhsulların istehsalı idxal və ixracın səmərəli strukturunun formalaşmasına güclü təsir göstərəcək, idxalı əvəzləyən məhsul istehsalının artımı idxal məhsullarına xərclənən valyuta ehtiyatlarına qənaət edilməsinə gətirib çıxaracaq. İxracdan əldə olunan dönərli xarici valyuta ehtiyatları isə ölkənin təhlükəsizlik yastığının kifayət dərəcədə etibarlı olduğunun göstəricisinə çevriləcək.\nArtıq Strateji Yol Xəritəsinin ilkin nəticələri müşahidə olunmaqdadır.\nPrezident İlham Əliyevin Nazirlər Kabinetinin 2017-ci ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunan iclasındakı giriş nitqində Strateji Yol Xəritəsinin reallaşması ilə əlaqədar məsələləri xüsusilə gündəmə gətirib.\nDövlət başçısı deyib. "2017-ci ilin birinci rübünün yekunları onu göstərir ki, Azərbaycan iqtisadiyyatı çox dinamik şəkildə inkişaf edir. Mən bəzi rəqəmləri ictimaiyyətin diqqətinə çatdırmaq istəyirəm. Bu rəqəmlər mövcud iqtisadi vəziyyətimizi hər şeydən yaxşı əks etdirir.\nBirinci rübdə bizim valyuta ehtiyatlarımız 1 milyard dollar səviyyəsində artıbdır. Bu gün valyuta ehtiyatlarımız 38,5 milyard dollardır. Bu, böyük rəqəmdir. Biz keçən il valyuta ehtiyatlarımızı qoruya bilmişik".\nBeləliklə, respublikamızda həyata keçirilən sistemli islahatlar ölkə iqtisadiyyatının böyüməsinə, onun iqtisadi məkanının ölkənin coğrafi hüdudlarından geniş olmasına gətirib çıxaracaq.\nAZERTAG.AZ :Ekspert: İqtisadiyyatın yeni mənbələr hesabına stimullaşdırılması xarici iqtisadi fəaliyyətin canlanmasında da öz əksini tapacaq


Qonşu ölkədən yenə naringi gətirilərsə, astaralı fermerlər çətinlik çəkəcəklər\n20:03 27 İyul 2021\n"Maya qazancı da yeyir" - hava ilə xarici bazarlar fermerlərimizin qəsdinə durub\n20:00 30.06.2021 (Yenilənib 10:17 01.07.2021) Qısa URL\nGələn mövsüm süfrələrimizdə Astara məhsulu olan naringini tapmaya da bilərik. Qeyri-sabit keçən hava şəraiti ilə yanaşı, bazar münasibətləri də sitrusçuların işini xeyli çətinə salıb.\nBAKI, 30 iyun — Sputnik. Bu ilin əvvəlində astaralı sitrusçuların yetişdirdikləri naringiləri sata bilmədikləri haqda xəbər vermişdik. Astaranın Tüləgüvan kənd sakini Tural Hidayətov da anbarda saxladığı məhsulunu sata bilmədiyindən xeyli hissəsi çürümüşdü. Sputnik Azərbaycan-ın bölgə müxbiri T.Hidayətovun qalan məhsulunu necə satdığını və hazırda təsərrüfatında meyvələrin vəziyyəti ilə maraqlanıb.\nAstaranın Tüləgüvan kəndində sitrus bağları\nAstaranın Tüləgüvan kənd sakini sitrusçu Tural Hidayətov\nFermerə günəş paneli quraşdırmaq neçəyə başa gəlir və sərfəlidirmi?\nFermerlərin harayı: Kartof əkdim, alan yox\nAzərbaycan-Rusiya sərhədində yük maşınlarının növbəsi aradan qaldırılıb\nproblem, Astara, fermer, sitrus


DİM: 847 nəfər magistraturaya sınaq imtahanı\n10:15 29 Yanvar 2020 Oxunub : 1593\nDövlət İmtahan Mərkəzi (DİM) tərəfindən fevralın 2-də ali təhsil müəssisələrinin və AMEA-nın magistraturalarına qəbul olmaq istəyənlər üçün sınaq imtahanı keçiriləcək.\nDİM-dən Azvision.az -a verilən məlumata görə, imtahan Bakı, Naxçıvan və Gəncə şəhərlərində, ümumilikdə 4 binada təşkil olunacaq. İmtahanda iştirak etmək üçün yazılış internet vasitəsilə aparılıb və 847 nəfər qeydiyyatdan keçib.\nİmtahan bütün binalarda eyni vaxtda - saat 11:00-da başlanacaq və 3 saat davam edəcək. İmtahan binasına buraxılış saat 10:45-də başa çatacaq. Məlum olduğu kimi, imtahanda bakalavrların xarici dil üzrə dinləyib-anlama bacarıqları da yoxlanılır. İmtahan dinləmə mətninin səsləndirilməsi ilə başlanacaq. Mətnin səsləndirilməsinə hazırlıq və binada sakitliyin təmin olunması ilə əlaqədar imtahanın başlanmasına 15 dəqiqə qalmış heç kim binaya buraxılmayacaq. İmtahan iştirakçıları qeyd olunanları nəzərə almalı və buraxılış vərəqəsində göstərilən vaxtdan gec olmayaraq imtahan binasında olmalıdırlar. Bakalavrlar imtahana aşağıda qeyd olunan sənədləri gətirməlidirlər:\n- “İmtahana buraxılış vərəqəsi”.\nGöstərilən sənədlərdən biri olmadıqda və ya sənədlər arasında uyğunsuzluq olduqda bakalavr imtahana buraxılmayacaq.\nİmtahan binasına giriş zamanı xüsusi buraxılış rejimi tətbiq olunacaq və üstündə mobil telefon, konspekt, eləcə də digər yardımçı vasitələr aşkar olunan bakalavrlar imtahan binasına buraxılmayacaqlar. İmtahan bitdikdən sonra iştirakçılar sual kitabçası və cavab kartını nəzarətçiyə təhvil verməlidirlər.\nİmtahanların idarə olunması üçün 4 imtahan rəhbəri, 72 zal nəzarətçisi və 6 buraxılış rejimi əməkdaşı ayrılıb.\nSınaq imtahanının məqsədi qapalı və açıq formalı test tapşırıqları vasitəsilə bakalavrların verbal və riyazi məntiqini, fəza təfəkkürünü, informatika və xarici dil üzrə bilik və bacarıqlarını, oxuyub-anlama və dinləyib-anlama vərdişlərini yoxlamaq, bununla da onların həm imtahan texnologiyalarına alışmaları, həm də imtahana hazırlıq səviyyələrini yoxlamaları üçün imkanın yaradılmasıdır.


Məşhur hospitalda\nİstanbulda özəl xəstəxana və həkimləri ilə bağlı qalmaqalı yaşanıb.\nNews24.az "Sabah"a istinadən xəbər verir ki, xəstəxanada edilən əməliyyatlar və Səhiyyə Nazirliyinin icazəsi olmayan metabolik əməliyyatdan sonra şübhəli ölümlərin artdığı üçün xəstələrin yaxınlarını Sağlamlıq Müdirliyi, Səhiyyə Nazirliyi və İstanbul Prokurorluğuna şikayət ediblər.\nXəstəxana işçilərinin də ağılasığmaz şikayətlərini araşdırdıqdan sonra dəhşətli faktı ortaya çıxarıblar.\nXəstəxananın sahibi və əməliyyatları həyata keçirən Dr. A. Ç və bəzi həkimlər istintaqa cəlb olunublar. Əməliyyatlardan birində HİV xəstəsində istifadə edilən tibbi cihazları dəyişdirməli olan xəstəxana rəhbərliyi üç gündə eyni mayedə olan alətlərlə 15 xəstəni əməliyyat edib.\nƏməliyyat olunan xəstələr gizli protokolla karantinə götürülüb. Xəstəxanın fəaliyyəti dayandırılıb.\nUhanda koronavirusa görə ikinci xəstəxana tikildi\n5 saylı Xəstəxana fəaliyyətini DAYANDIRDI - YALNIZ BU XƏSTƏLƏR... - VİDEO


Tolerantlıq xalqımızın ruhundadır – Qusar Кцlар\nTolerantlıq xalqımızın ruhundadır\n28.11.2016 25.01.2018 vidadi\nMillətlərarası, multikulturalizm və dini məsələlər üzrə Dövlət müşavirliyi xidmətinin təşəbbüsü, Azərbaycan Respublikasının Prezidenti yanında Bilik Fondu, Bakı Beynəlxalq Multikulturalizm Mərkəzi və yerli İcra Hakimiyyəti orqanlarının birgə təşkilatçılığı ilə 16 noyabr Beynəlxalq Tolerantlıq Günü münasibəti ilə rayonumuzda silsilə tədbirlər keçirilib.\nHeydər Əliyev Mərkəzində keçirilmiş tədbirdə rayonun idarə və təşkilatlarının nümayəndələri, din xadimləri, yerli sakinlər iştirak etmişlər.\nTədbiri giriş sözü ilə YAP Qusar Rayon Təşkilatının sədri, rayon mədəniyyət və turizm idarəsinin müdiri David İbrahimxəlilov açaraq, Azərbaycanda hökm sürən tolerant mühit və ölkəmizdə aparılan multikultural siyasət barədə məlumat vermişdir.\nMilli Məclisin üzvü Azər Badamov Beynəlxalq Tolerantlıq Gününün 1995-ci ildə UNESCO-nun 50 illiyi münasibətilə təsis edildiyini xatırladaraq Azərbaycanın bütün dünyada həm də tolerantlıq örnəyi kimi tanındığını bildirib.\nMillət vəkili deyib ki, ulu öndər Heydər Əliyevin ölkəmizdə tolerantlığın qorunub saxlanılması istiqamətində həyata keçirdiyi tədbirlər Azərbaycanı müxtəlif milli və mədəni dəyərlərin qovuşma müstəvisinə çevirib. Azərbaycan indi dünyanın nadir ölkələrindəndir ki, burada məskunlaşan bütün xalqların nümayəndələri və müxtəlif dinlərin daşıyıcıları bir ailə kimi yaşayırlar.\nDövlətin gücünü əhalinin çoxmillətli olmasında, müxtəlif dinlərin, mədəniyyətlərin və sivilizasiyaların birgəyaşayışında görən Azərbaycan Prezidenti İlham Əliyev bütün dünyaya göstərir ki, tolerantlıq Azərbaycan xalqının ruhundadır.\nQMİ-nin Qusar rayonu üzrə səlahiyyətli nümayəndəsi, “Mustafa Kazdal” dini icmasının sədri Fəryəddin Rəhimxanov çıxışında bildirib ki, bu gün Azərbaycanda sinaqoqlar, məscidlər, pravoslav və katolik kilsələri, eləcə də atəşpərəs məbədləri var. Dini və milli mənsubiyyətindən asılı olmayaraq hər bir insan bərabərhüquqlu və azaddır. Bu da öz növbəsində Azərbaycanın tolerant ölkə olmasını bir daha təsdiq edir.\nTolerantlıq və multikulturalizm bir-biri ilə sıx bağlı olan anlayışlardır. Tolerantlıq dini dözümlülük, multikulturalizm isə çoxmədəniyyətlilik deməkdir.\nBu fikirlər Beynəlxalq Tolerantlıq Günü ilə bağlı Millətlərarası, multikulturalizm və dini məsələlər üzrə Dövlət müşaviri xidmətinin və Dini Qurumlarla İş üzrə Dövlət Komitəsinin təşkilatçılığı ilə Hil kəndində keçirilən tədbirdə səslənib.\nTədbiri giriş sözü ilə DQİDK-nin Quba bölgəsi üzrə şöbəsinin müdiri Eynulla Nurullayev açıb və yaşı yüz ili keçən tarixi məscid haqqında geniş məlumat vermişdir.\nMillətlərarası, multikulturalizm və dini məsələlər üzrə Dövlət müşaviri xidmətinin əməkdaşı Ceyhun Məmmədov ağsaqqallar, dindarlar və ziyalılarla görüşündə bildirib ki, bu gün Azərbaycan dünyada tolerantlıq məkanı kimi tanınır. Ölkəmizdə bütün millətlərin, xalqların, dinlərin nümayəndələri bir ailə kimi yaşayır. Məhz dövlətimizin başçısının müvafiq sərəncamı ilə 2016-cı il Azərbaycan Respublikasında “Multikulturalizm ili” elan edilib.\nDövlət müşaviri xidmətinin əməkdaşı Seyfəl Həsənov Azərbaycanda mövcud olan tolerant mühitin dünyanın ən demokratik hesab edilən dövlətləri üçün nümunə olduğunu, Azərbaycanda bütün xalqların birgə, dinc yaşadığını və eyni hüquqlardan yararlandıqlarını vurğulayıb.\nO, xalqımızın multikultural dəyərlərinə dair fikirlər söyləyib, multikulturalizmin artıq bir elm kimi ali məktəblərdə tədrisindən bəhs edib.\nTədbirin təşkilatçılarına və iştirakçılarına minnətdarlıq edən kənd ağsaqqallı Nurbala Rzayev hilli dindarlar adından ölkəmizdə mövcud tolerant mühitin formalaşdırılmasında apardığı təqdirəlayiq işlərə görə Prezident İlham Əliyevə minnətdarlığını bildirmişdir.\nGörüş iştirakçıları tarixi məscidin önündə xatirə şəkli çəkdirmişlər.\n← Ədliyyə işçilərinin peşə bayramı günü qeyd edildi\nMühüm məsələlər müzakirə olundu →


Qazaxıstan millimizlə oyundan imtina etdi\n19 yaşadək futbolçulardan ibarət Azərbaycan millisinin planında dəyişiklik edilib.\nApasport.az saytının məlumatına görə, buna səbəb yoxlama görüşü üçün ortaq məxrəcə gəlinən Qazaxıstan Futbol Federasiyasının fikrini dəyişməsi olub.\nFevralın 22-dən 28-dək Bakıda təlim-məşq toplanışında olan U-19-un qazaxıstanlı həmyaşıdları ilə iki yoxlama görüşü keçirməsi planlaşdırılırdı. Hətta AFFA ilə qarşı tərəf arasında öncədən razılıq da əldə olunub. Lakin qazaxlar son anda paytaxtımıza gəlməkdən imtina ediblər.\nBu da millimizin hazırlıq proqramına təsirsiz ötüşməyib. AFFA qısa müddətdə başqa milli ilə anlaşmağın çətin olduğunu başa düşdüyündən, U-19 yerli klublarla görüşməklə kifayətlənməli olacaq. Baş məşqçi Samir Əliyev yetirmələrini fevralın 25-də “Keşlə”nin, 28-də isə “Neftçi”nin ikinci komandası ilə yoxlama görüşündə sınayacaq.\nQeyd edək ki, U-19-un təlim-məşq toplanışında 23 futbolçu iştirak edir.\nAzərbaycan millisi U-19 imtina edib


Azad və demokratik seçkilərin keçirilməsi və belə seçkilərin keçirilməsinə imkan yaradan seçki qanunvericiliyinin mövcudluğu demokratik cəmiyyət quruculuğunun əsas komponentlərindən biridir. Bu baxımdan Azərbaycan Respublikasında ədalətli və şəffaf seçkilərin keçirilməsi üçün mühüm qanunvericilik özülü formalaşmışdır.\nSeçkilərin beynəlxalq standartlara uyğun şəkildə keçirilməsinə, aparıcı beynəlxalq təşkilatlarla əməkdaşlıqda hazırlanmış və müasir demokratik seçki prinsip və normalarını özündə əks etdirən, cəmiyyətin geniş dairələrinin də müzakirəsinə cəlb edildiyi Seçki Məcəlləsi mövcuddur. Sənədin hazırlanması ilə bağlı ilk növbədə Avropa Şurasının Venesiya Komissiyası, ATƏT-in Demokratik Təsisatlar və İnsan Hüquqları Bürosu (ATƏT/DTİHB) və Beynəlxalq Seçki Sistemləri üzrə Fondla (İFES) sıx əməkdaşlıq edilmişdir. 2002-ci ilin ortalarından etibarən qeyd olunan təşkilatlarla edilən əməkdaşlıq nəticəsində bu təşkilatların Seçki Məcəlləsinin layihəsinə dair təklif etdikləri tövsiyələrin demək olar ki, hamısı Seçki Məcəlləsinin layihəsinə daxil edilmişdir.\nSeçki Məcəlləsi ölkədə Prezident, Parlament və bələdiyyə seçkilərinin, eləcə də referendumun keçirilmə qaydalarını müəyyənləşdirir. Eyni zamanda, Seçki Məcəlləsi Mərkəzi Seçki Komissiyasının və seçki komissiyalarının təsisi və fəaliyyəti prinsiplərini də özündə əks etdirir. Bu sahədə əvvəlki qanunlarla müqayisədə Seçki Məcəlləsi şəffaf və demokratik seçkilərin keçirilməsi üçün daha möhkəm hüquqi bazis yaradaraq, namizədlərin qeydiyyatı və seçki komissiyalarının fəaliyyəti də daxil olmaqla, seçkilərin bütün aspektlərinin təkmilləşdirilməsinə imkan yaratmışdır.\nSon Prezident və parlament seçkiləri\n2013-cü il oktyabrın 9-da Azərbaycanda Prezident seçkiləri keçirilmişdir. Seçkilərdən öncə XİN tərəfindən müəyyən tədbirlər keçirilmiş, beynəlxalq təşkilatlarla bu sahədə əməkdaşlıq gücləndirilmiş və birgə tədbirlərin keçirilməsi sahəsində fəaliyyət aparılmışdır.\nSeçkilərdə 10 namizəd iştirak etmişdir. Ölkədə seçki məntəqələrinin sayı 5492 olmuş, Azərbaycanın xaricdəki diplomatik və konsulluq nümayəndəliklərində 37 seçki məntəqəsi yaradılmışdır. 53 000 yerli müşahidəçi və Azərbaycan hökuməti və parlamenti tərəfindən dəvət olunan və 100 ölkəni, ATƏT, Avropa Şurası Parlament Assasmbleyası (AŞPA), Avropa Parlamenti, Müstəqil Dövlətlər Birliyi (MDB), Demokratiya və İqtisadi İnkişaf naminə Təşkilat – GUAM, İslam Əməkdaşlıq Təşkilatı (İƏT), Qara Dəniz İqtisadi Əməkdaşlıq Təşkilatının (QDİƏT) və s. təşkilatları və müxtəlif QHT-ləri təmsil edən 1300 beynəlxalq müşahidəçi də seçkiləri müşahidə etmişdir.\nSeçkilər qanunvericiliyə tamamilə uyğun keçmiş və seçicilərin fəallığı ilə müşahidə edilmişdir. Qeydə alınmış 5 145 000 seçicidən 72.31 faizi seçkilərdə iştirak etmişdir.\nAŞPA və Avropa Parlamenti müşahidəçilərinin birgə bəyanatında seçki prosesinin azad, ədalətli və şəffaf keçdiyi və seçki prosedurlarının seçki ərəfəsində və seçki günü peşəkar və dinc şəkildə həyata keçirildiyi qeyd olunmuşdur. ATƏT-in Parlament Assambleyası (ATƏT PA) və ATƏT/DTİHB müşahidə missiyanın məlumatında isə Mərkəzi Seçki Komissiyasının seçki üçün texniki hazırlığı effektiv gördüyü vurğulanmışdır. MDB seçki müşahidə missiyası seçkilərin demokratik, obyektiv və legitim olduğunu bildirmişdir. İƏT müşahidə missiyası da seçkiləri uğurlu, azad və ədalətli kimi qiymətləndirmişdir.\n2015-ci il noyabrın 1-də Beşinci çağırış Azərbaycan Respublikasının Milli Məclisinə seçkilər keçirilmişdir. Seçkilərdə ölkə üzrə ümumi seçici fəallığı 55,7 faiz olmuşdur (5 milyon 198 min 658 seçicinin seçkidə 2 milyon 897 min 188-i iştirak etmişdir). Bu rəqəm ötən parlament seçkilərindən təxminən 6 faizə qədər çoxdur.\nBeynəlxalq müşahidəçilərin seçkilərdə iştirakının təmin edilməsi məqsədilə Milli Məclis və Xarici İşlər Nazirliyi tərəfindən AŞPA, MDB Icraiyyə Komitəsi və MDB Parlament Assambleyası, İƏT, Türkdilli Dövlətlərin Əməkdaşlıq Şurası (TDƏŞ) və Türkdilli Dövlətlərin Parlament Assambleyası (TürkPA), GUAM-ın Parlament Assambleyası, QDİƏT Parlament Assambleyası, eləcə də ATƏT/DTİHB və ATƏT-in Parlament Assambleyasına müvafiq dəvət məktubları göndərilmişdir.\nÜmumilikdə, parlament seçkiləri 503 beynəlxalq və 66 min yerli müşahidəçilər tərəfindən izlənilmişdir.\nAŞPA tərəfindən seçkilərin müşahidəsi ilə bağlı verilmiş mətbuat açıqlamasında parlament seçkilərinin bütün ölkə üzrə sakit, dinc və nizamlı şəkildə, eləcə də beynəlxalq standartlara və Seçki Məcəlləsinin tələblərinə uyğun keçirildiyi bildirilmişdir. Açıqlamada seçkilərə hazırlığın və seçki prosesinin peşəkarcasına və texniki baxımdan yaxşı təşkil edildiyi, yerli KİV-də seçki gününün geniş əhatə olunduğu və seçki məntəqələrinin 20%-dən çoxunda veb-kameraların quraşdırlmasının təqdirəlayiq inkişaf olduğu vurğulanmışdır. Həmçinin, seçici fəallığının əhəmiyyətli dərəcədə artmasının və səsvermə və səslərin hesablanması prosedurlarının şəffaflığının Azərbaycan Respublikası tərəfindən ədalətli və demokratik seçkilər sahəsində atılan daha bir addımı nümayiş etdirdiyi və səsvermənin nəticələrinin Azərbaycan xalqının iradəsini ifadə etdiyi qeyd olunmuşdur.\nBundan əlavə, MDB, İƏT, TDƏŞ, TürkPA, GUAM-ın Parlament Assambleyası və QDİƏT Parlament Assambleyası mətbuat açıqlamalarında parlament seçkilərinin şəffaf və demokratik şəkildə keçirildiyini qeyd etmişlər.\nATƏT/DTİHB-ə müvafiq dəvət məktubunun göndərilməsinə və qurum tərəfindən seçkiləri müşahidə etməyə razılıq verilərək 2015-ci ilin 12-14 avqust tarixlərində Ehtiyacların Qiymətləndirilməsi Missiyasının ölkəmizə göndərilməsinə və səfərin yekunlarına əsasən qiymətləndirmə hesabatının hazırlanmasına baxmayaraq, 2015-ci il sentyabrın 11-də ATƏT/DTİHB Azərbaycanda 1 noyabr parlament seçkilərinə seçki müşahidə missiyası göndərməmək barədə birtərəfli qərar qəbul etdiyini bildirmişdir. ATƏT/DTİHB-in müşahidə missiyasının ləğvindən sonra ATƏT PA 2015-ci il sentyabrın 23-də ATƏT/DTİHB-in seçkiləri müşahidə etməmək qərarını dəyişmədiyi təqdirdə ATƏT PA-nın da sözügedən seçkiləri müşahidə etməyəcəyini bildirmişdir.\nAzərbaycan hökuməti ölkədə demokratik və Avropa standartlarına cavab verən seçkilərin keçirilməsinə mühüm önəm verir və bu istiqamətdə nüfuzlu beynəlxalq təşkilatlarla sıx əməkdaşlıq edir və daim bu əməkdaşlığın davam etdirilməsinə hazırdır. Azərbaycan hökuməti seçkilər sahəsinin əhəmiyyətini nəzərə alaraq, istər seçki qanunvericiliyinin təkmilləşdirilməsi, istərsə də seçkilərə hazırlıq və seçkilərin keçirilməsi istiqamətində gələcəkdə də qarşılıqlı və konstruktiv ruhda əməkdaşlığın davam etdirilməsində maraqlıdır. Bu baxımdan, aparıcı beynəlxalq təşkilatların MSK və seçki komissiyalarına, onların üzvləri üçün treninq və seminarların təşkili, əhalinin seçkilərlə bağlı məlumatlılığının artırılması sahələrində yardımı yüksək qiymətləndirilir.\n2015-ci il aprelin 7-10-da ATƏT/DTİHB-in Direktoru Mixael Link şəxsi müşaviri Y.Haukass ilə birgə Azərbaycana səfər etmişdir. Səfər çərçivəsində o, Milli Məclis, Xarici İşlər Nazirliyi, Mərkəzi Seçki Komissiyası, Qaçqınların və Məcburi Köçkünlərin işləri üzrə Dövlət Komitəsi və İnsan hüquqları üzrə Müvəkkilin Aparatında görüşlər keçirmişdir. Bundan əlavə, M.Linkin məcburi köçkünlərin yaşadığı məntəqələrə səfəri təşkil edilmişdir. Əsasən seçkilər mövzusunun müzakirə edildiyi bu görüşlər zamanı həmçinin qaçqın və məcburi köçkünlər və Azərbaycanın dini tolerantlıq nümunəsi kimi məsələlər də müzakirə edilmişdir.\nSon yenilənmə tarixi: 11.12.2015


İran ABS-la neft-qaz sektorunda islemeye hazirdir - Azadliq Xeber\nİran ABS-la neft-qaz sektorunda islemeye hazirdir\n17 Oktyabr, 2017 17:57 xeber – “İranın neft və qaz sahələrinin inkişaf etdirilməsində ABŞ şirkətləri ilə çalışa bilərik”. “Report” “Mehrnews.com” saytına istinadən xəbər verir ki, bu açıqlamanı İranın neft naziri Bican Zəngane Tehranda C.Koreyanın torpaq, infrastruktur və nəqliyyat naziri Kanq Ho-İnlə görüşdə verib.\nİran naziri bildirib ki, “Amerika şirkətlərinin bizim Avropa şirkətləri ilə münasibətlərimizdən narahat olmaması üçün gəlib İranda mənfəət əldə edə bilər. ABŞ-la neft-qaz sektorunda çalışmaq üçün heç bir problem yoxdur”.\nC.Koreyalı həmkarı ilə neft və qaz kondensatı satışını müzakirə edən Zəngane ödənişin avroda olacağını bildirib. Həmçinin, iranlı nazir C.Koreyanın İran neft sektoruna birbaşa yatırım etmək istədiyini vurğulayıb.


Bəzən həyatda elə insanlara rast gəlirsən ki, onların əməksevərliyi, zəhmətə qatlaşması, sənətə vurğunluğu, dünyagörüşü, savadı, Vətənə bağlılığı adama ruh verir. Belə insanlardan biri də Abşeron rayonu Saray qəsəbəsindəki 2 nömrəli orta məktəbin riyaziyyat müəllimi İsrael Hümbətovdur. O, 1932-ci ildə Qərbi Azərbaycanın dilbər güşələrindən biri olan Zəngəzurun Gərd kəndində zəhmətkeş ailədə dünyaya göz açıb. 1950-ci ildən pedaqoji fəaliyyətə başlayan İsrael müəllim artıq 60 ilə yaxındır ki, riyaziyyatın sirlərini şagirdlərə sevə-sevə öyrədir. 1971-ci ildən Saray qəsəbəsində çalışan İ.Hümbətovun Azərbaycan təhsilinə verdiyi töhfələr danılmazdır. Belə ki, şagirdlərindən 8 nəfəri elmlər doktoru, 25 nəfərə yaxını isə elmlər namizədidir.\nÖmrünün böyük hissəsini müəllimliyə həsr edən İsrael müəllim peşəsinin vurğunudur və axır nəfəsinə qədər bu şərəfli peşəni davam etdirəcəyini bildirir. O, çoxillik təcrübəsi olmasına baxmayaraq, həmişə axtarışda olur, yeni təlim metodlarından istifadə etməyə çalışır. Şagirdləri öz nəvələri kimi sevən və onların hər şıltaqlığına əsl pedaqoq kimi yanaşan İsrael müəllim üçün məktəb ən çox sevdiyi riyaziyyat fənni ilə - rəqəmlər və düsturlar aləmi ilə bağlı məkandır.\nİsrael Hümbətovla müəllimlər otağında söhbətləşərkən pedaqoji kollektivin ona olan hörmətini görməmək mümkün deyildi. Müəllimlərin hər biri onun haqqında xoş sozlər söyləyir və belə müəllimlərin olmasını məktəbin və təhsilimizin fəxri kimi qiymətləndirirdilər. İsrael müəllimin şagirdi olmuş, indi isə onunla çiyin-çiyinə işləyən ingilis dili müəllimi Məhəmməd Abbasov xatirələrini yada salaraq onun böyük pedaqoq və gözəl insan olduğunu vurğuladı. O, İsrael müəllimin dərin biliyindən, həyat təcrübəsindən bəhrələndiklərini, daim məsləhət və tövsiyələrinə ehtiyacları olduğunu bildirdi.\nOnun haqqında danışanlardan biri də İsrael müəllimin keçmiş şagirdi, Şirvan Peşə Liseyinin direktoru Mayis Qarayev idi. M.Qarayevə zəng edib müəllimi haqqında fikirlərini öyrənmək istədiyimizi söylədikdə çox sevindi və onun haqqında danışmağı şərəf bildi. O, İsrael müəllimi ziyalı, sözün əsl mənasında, riyaziyyatçı və inteqral həllinin mahir bilicisi kimi qiymətləndirərək, onunla qürur hissi keçirdiyini, uzun illər keçməsinə baxmayaraq hələ də müəlliminin öyrətdiklərinin böyük qismini yadında saxladığını və həmişə o bilikdən bəhrələndiyini vurğuladı. M.Qarayev İsrael müəllimin yaxşı pedaqoq olmaqla bərabər, həm də gözəl insan, məsuliyyətli ailə başçısı və vətənpərvər olduğunu da bildirdi.\nİsrael müəllimin dediklərindən:\n- Mən də bütün müəllimlər kimi öz biliyimi şagirdlərə yüksək dərəcədə öyrətməyə çalışmışam. Bunun üçün həmişə öz işimə ciddi yanaşmışam. Hər bir insan qarşısına məqsəd qoymalı və bu məqsədə nail olmaq üçün əziyyətə qatlaşmalıdır. Mənə elə gəlir ki, riyaziyyatdakı uğurlarım bir Allah vergisidir. Yaxşı yadımdadır, kəndimizdə uşaqları I sinfə qəbul edirdilər. Məni də valideynlərim məktəbə apardılar. Sinif müəllimim rəqəmlərlə bağlı bir-iki sual verdi. Mənim heç birinə cavab verə bilmədiyimi görüb valideynlərimə növbəti ildə gəlməyimi bildirdi. Doğrusu, uşaq olsam da, bu, mənə çox pis təsir etdi və biz evə qayıtdıq. Həmin gecə yuxuda müəllimin verdiyi suallara aydın cavablar verdiyimi gördüm və səhəri gün ağlayıb məktəbə getmək istədiyimi valideynlərimə bildirdim. Valideynlərim məni təkrar müəllimin yanına apardılar və həmin gün müəllim nə sual verdisə dərhal cavab verdim. Doğrusu, hamı təəccüb içində idi. Bu, əsl möcüzə idi və mən həmin gündən başa düşdüm ki, riyaziyyatçı olacağam. Bu gün Allahın mənə bəxş etdiyi bu biliyi yorulmadan, həvəslə şagirdlərə öyrədirəm və peşəmlə fəxr edirəm. Müstəqilliyimizin ilk illərində, bütün müəllimlər kimi, mən də maddi sıxıntılar içərisində əziyyət çəkirdim. Lakin məktəbi tərk etmək, başqa işlərlə məşğul olmaq heç ağlıma belə gəlmirdi. Şükürlər olsun, bu gün respublikamız inkişaf yolundadır və Azərbaycan təhsili uğurla irəliyə doğru addımlayır. Buna görə hamımız sevinirik və dövlətimizin başçısı, ölkə Prezidenti cənab İlham Əliyevə minnətdarlığımızı bildiririk. Arzu edirəm ki, hər bir azərbaycanlı gənc Vətənimizə layiqli övlad olsun və ulu öndər Heydər Əliyevin bizə miras qoyduğu dövlətçilik ənənələrini qoruyaraq respublikamızın adını şərəfli və uca tutsunlar.


Gəncənin rəzalət içində olan Təcili Tibbi Yardım Xəstəxanası : Dövlətin təmir üçün ayırdığı pullar hara gedir? (VİDEO)\n14:24 - 09 Sentyabr\n"Gəncə şəhər 3 nömrəli Təcili Tibbi Yardım Xəstəxanası qərb bölgəsində təyinatına görə ən böyük tibb müəsissələrindən biridir. Adınadan məlum olduğu kimi bu səhiyyə ocağına hər an xəstələr müraciət edir.Xəstəxananın şöbələrində antisanitariya höküm sürür."\nBu sözlər bir qrup Gəncə sakininin Avropa.info-ya göndərdiyi müraciətində deyilir. Sakinlər iddia edirlər ki, adı çəkilən tibbi müəsissəsinə təmir üçün dövlət tərəfindən dəfələrlə pul ayrılsa da, ayrılan vəsait mənimsənilib. Sakinlər bu məsələdə Gəncə Səhiyyə İdarəsinin yeni rəisi Nazim Əhmədovu ittiham edirlər.\nGəncə Səhiyyə İdarəsinin Nazim Əhmədov\n"Ölkəmizin iqtisadi durumunun yaxşılaşdığı, iqtisadi tərəqqinin olduğu bir vaxtda Gəncə şəhər 3 nömrəli Təcili Tibbi Yardım Xəstəxanasının binası məhv olmaq üzrədir. Hərçənd, dövlət tərəfindən xəstəxananın təmiri üçün dəfələrlə pul ayrılsa da, rəis Nazim Əhmədov ayrılan vəsaiti ünvanı üzrə xərcləmir. Gəncə şəhər 3 nömrəli Təcili Tibbi Yardım Xəstəxanasına yeni təyin edilən baş həkim Qafar İbrahimova isə tapşırılıb ki, tibbi personalın vəsaitləri hesabına xəstəxananı təmir etdirsin. Hazırda xəstəxanada həkimlərdən, digər tibb işçilərindən təmir üçün pul yığılır. Əlaqədar dövlət orqanlarından məsələyə müdaxilə etmələrini və bu özbaşnalığa son qoyulmasını xahiş edirik" - Gəncə sakinlərinin müraciətində belə deyilir.


Uşağınız yuxuda ağlayır, danışır, gəzirsə… – Bagcam.az\nUşağınız yuxuda ağlayır, danışır, gəzirsə…\nAlimlər uzun illərdir yuxuların real həyatla nə dərəcədə bağlı olduqlarını araşdırırlar.\nYuxuda gördüyümüz fantastik hadisələr gün boyu yaşanan hadisələrin insan beynində şüurlatı yerləşməsi və bunun yuxu zamanı ortaya çıxması kimi qəbul edilir. Bəs görəsən, yuxuda danışmaq hansısa xəstəlik göstəricisi hesab edilə bilərmi? İnsan beyni 8 saat normal yuxu rejimində dincəlir. Bu zaman görülən yuxular, qarabasmalar psixologiyamıza necə təsir edir?\nBagcam.az xəbər verir ki, bu barədə Publika.az-ın suallarını tanınmış nevropatoloq Hüseyn Soltanov cavablandırdı.\n“Yuxu çox dərin prosesdir. Əsasən 4 fazadan ibarət olan yuxu pozuntularına uşaqlarda 50%, böyüklərdə isə 5% rast gəlinir. Bəzən sadəcə yorğunluğun, depressiyanın səbəb ola biləcəyi düşünülür. Lakin bu problem olduqca ciddi fəsadlar yarada bilər. Məsələn, gec saatlarda ağır həzm olunan qidalar yedikdə belə yuxu problem yaşana bilir. Mədədə həzm prosesi getdiyi üçün beyin oyaq olur və beləliklə yuxu rejimi pozulur. Bunu nəzərə alsaq, demək olar ki, yuxu sisteminin öyrənilməsi hər zaman alimlərin diqqət mərkəzində olur. Normal yuxu 8 saat olmalıdır. Lakin bu da insan orqanizminə görə dəyişir. Yuxunun birinci fazası “yuxuya getmə” adlanır və bu yalnız bir dəfə baş verir. Digər 2,3,4-cü fazalar isə (delta yuxu) ola da bilər, olmaya da. İnsan var ki, 8 saat yatır, yenə də doymur, çünki heç bir halda yuxu görmür. Yuxu strukturu pozulmuş olur. İnsan da var ki, 30 dəqiqə yatır və tamamilə gümrah oyanır. Bu individual olaraq dəyişir. Sovet alimlərindən biri iddia edirdi ki, yuxu ağrı, yuxu və depressiyadan ibarət üçbucaqdır. İnsan bu bucaq altında minimum 8 saat yatır. Əgər ağrınız varsa, yuxu rejiminiz pozulur, pozulursa, depressiyaya düşürsüz və depressiyada olan insan yuxunun birinci fazası olan “yuxuya getmə” prosesini normal yerinə yetirə bilmir. Ona görə də yuxu strukturunun pozulmasının müalicəsi birbaşa psixoloji və digər irsi xəstəliklərin aradan qaldırılması ilə bağlıdır”.\n“Yuxu Monitorinqi” və ya ensefaloqrafiya zamanı ortaya çıxan nəticələrdən fərqli olaraq, bəzi insanlarda yuxu strukturunun pozulması müxtəlif gizli proseslərdən də xəbər verə bilər. Ümumiyyətlə yuxu zamanı danışmaq, hərəkət etmək, ağlamaq, diksinmək qeyri-adi hərkətlər və s. bunlar yaş həddinə görə dəyişir. Bir neçə dəfə müşahidə olunursa, bu o qədər də riskli vəziyyət hesab olunmur. Ümumiyyətlə belə olan hallarda həmin insanları oyatmağa çalışmayın. Çünki onlar sizi hiss etmirlər. Belə deyək, siz hər hansı ciddi bir işlə məşğul olduğunuz zaman sizə mane olan insanlara qəzəblənirsiz. Hətta ciddi mübahisələr belə yaşana bilər. Eynilə yuxuda danışan, hərəkət edən insanları da narahat etmək olmaz. Onlar sizə qəfildən qeyri-ixtiyari xəsarət yetirə bilərlər”.\nHəkimin sözlərinə görə, 4-14 yaş arası uşaqlar yuxuda danışır, ağlayır və ya gəzirsə, bu gizli epilepsiya əlaməti ola bilər: “Əksər hallarda epilepsiya xəstəliyinin yeganə və ilkin simptomu yuxu pozğunluğu olur. Epilepsiyanın bütün parsial formaları arasında ən çox (80-85%) rast gəlinəni “gicgah epilepsiyası”dır. Digər epilepsiya növlərindən fərqli olaraq, bu zaman heç bir qıcolma müşahidə olunmur. Bəzən illərlə bu proses inkişaf edir və ağır formaya gəlir. Gizli şəkildə yayılan şəkər xəstəliyi kimi orqanizmdə böyrəkləri sıradan çıxarana qədər inkişaf edir və valideynlər çox zaman bunu diqqətə almırlar. Dediyimiz yaş həddi arasında olan uşaqlar gecə yuxuda ağlayırsa, danışırsa, aqressivləşirsə (bu hallar ard-arda 1 ay ərzində 5-6 dəfə müşahidə edilirsə) mütləq həkimə müraciət olunmalıdır. Belə hallarda ensefaloqrafiya zamanı epilepsiyaya xas spesifik dəyişikliklər, fenomenlər müşahidə edilir. Bu zaman dəqiq diaqnoz qoyulur və gecikmədən müalicə edilir.\nTəəssüf ki, belə hallar mövcuddur. Lakin tibb bunu daha əvvəl müşahidə edə bilmir. Yuxuya görə, insanı mühakimə etmək olmaz. Cəmiyyətdə bu cür insanlar müxtəlif hadisələr törətdikdən sonra aşkarlanır və o zaman da çox gec olur. Birmənalı olaraq, yuxuda gördüyünü gerçək həyatda təkrarlamaq olduqca təhlükəlidir. Normal yuxu strukturuna görə insanı qabaqlaya bilməz. İnsan oyaq vaxtı müxtəlif hadisələrlə üzləşir, insanlarla ünsiyyətdə olur və yuxu zamanı həmin proseslər təkrarlanır. Qısa müddətli yaddaş uzun müddətli yaddaşa köçürülür. Təbii ki, bu beynin dincəlməsinə mane olur və daim aqressiya, stress yaradır”.\nƏvvəlkiMüəllim və şagird münasibətləri\nNövbəti “Uşaqlara verilən yuxu dərmanları ziyandır” – NEVROPATOLOQ VALİDEYNLƏRƏ SƏSLƏNDİ


AZƏRBAYCAN DÖVLƏT NEFT VƏ SƏNAYE UNİVERSİTETİ AÇIQ TENDERƏ DƏVƏT EDİR:\nTenderdə iştirak etmək istəyənlər lot üzrə aşağıdakı məbləğdə iştirak haqqını göstərilən hesaba köçürdükdən sonra Azərbaycan dilində tərtib olunmuş əsas şərtlər toplusunu Bakı şəhəri, Azadlıq pr. 20 (Əlaqələndirici şəxs :Tender Komissiyası, telefon :598-45-05) ünvanından ala bilərlər .\nBank: Kapital Bank ASC 28 may filialıÂ\nDigər sənədlər: Lisenziya ,şəxsiyyət vəsiqəsi\nİddiaçılar tenderdə iştirak etmək üçün yuxarıda göstərilən sənədləri (tender təklifi və bank təminatı istisna olmaqla) 2018-06-22 17:00 tarixinə qədər, tender təklifi və bank təminatını isə möhürlənmiş ikiqat zərfdə 2018-07-04 17:00qədər Bakı şəhəri, Azadlıq pr. 20 ünvanına təqdim etməlidirlər.\nİddiaçıların təklifləri 2018-07-05 10:00 tarixində Bakı ş.Azadlıq pr.20 ünvanında açılacaqdır.


Azərbaycan-Türkiyə müttəfiqliyində yeni nəfəs – Gənclər üçün yol xəritəsi Ayna.az\nGökcenur Ataman: “İnsan resurslarına investisiya qoymağın məqamı çatıb”\nFərid Şahbazlı: “Azərbaycandan xaricə açılan qapı məhz Türkiyədən başlayır”\nXəbər verdiyimiz kimi, Azərbaycan ilə Türkiyə arasında müttəfiqlik münasibətləri haqqında Şuşa Bəyannaməsi imzalanıb. Bəyannaməni Azərbaycan və Türkiyə prezidentləri İlham Əliyev və Rəcəb Tayyib Ərdoğan imzalayıblar.\nMüqavilədə bir çox mühüm məqamlar öz əksini tapıb ki, onlardan ən vacibi hər iki ölkənin müstəqilliyi, suverenliyi, ərazi bütövlüyü, beynəlxalq səviyyədə tanınmış sərhədlərinin toxunulmazlığı kimi milli maraqlara söykənən məsələlərdə ikitərəfli və çoxtərəfli formatlarda həmrəylik və qarşılıqlı yardımla bağlı əldə olunan razılaşmadır. Sənəddə qeyd olunur ki, belə vəziyyətlərdə tərəflər birgə məsləhətləşmələr aparacaq və tədbirlər görülməsi üçün müdafiə ehtiyaclarının ödənilməsinə qərar verəcəklər. Eyni zamanda Silahlı Qüvvələrin güc və idarəetmə strukturlarının əlaqələndirilmiş formada birgə fəaliyyəti təşkil olunacaq.\nBununla yanaşı, bəyannamədə müxtəlif sahələrdə əməkdaşlığın genişləndirilməsi məsələləri də qeyd olunub. Bu sırada ticarət-iqtisadi münasibətlərdə milli iqtisadiyyatlarının və ixracın şaxələndirilməsi, eləcə də perspektiv sahələrdə birgə istehsalın qurulması, investisiya əməkdaşlığının qarşılıqlı faydalı inkişafı, kiber təhlükəsizlik sahəsində əməkdaşlığın dərinləşdirilməsi, təhsil, gənclər, media və s. göstərilə bilər.\nAzərbaycan və Türkiyə gənclərinin Bakıda təşkil edilən forumu da bu xüsusda diqqətdən yayına bilməz. Hər iki dövlətin aparıcı gənclərinin iştirakı ilə təşkil olunan forumda gələcək əməkdaşlığın konturları müəyyən edilib.\nBu məqamda xatırladaq ki, Azərbaycan ilə Türkiyə arasında digər sahələrdə olduğu kimi, gənclər sahəsində də uzun illərdir əməkdaşlıq mövcuddur. Təkcə son bir ildə bu istiqamətdə ciddi layihələr həyata keçirilib. Ötən ilin noyabrında Türkiyə Gənclər Fondu (TÜGVA) təmsilçiləri ilə əldə edilən razılaşmalar, qarşılıqlı səfərlər, tələbə mübadiləsi və s. bu qəbildəndir.\nHazırda Bakıda olan “Genç Uluslararası İlişkiler” Dərnəyinin sədri Gökcenur Ataman AYNA-ya açıqlamasında deyib ki, Azərbaycan ilə Türkiyə arasında imzalanan müttəfiqlik sazişi çox mühüm tarixi hadisədir: “Şuşa Bəyannaməsi münasibətlərimizin yeni dövrdə yol xəritəsini müəyyənləşdirdi. Şübhəsiz tarixdə iz qoyan bir razılaşmadır. Ticarət-iqtisadi-sosial münasibətlərdə, habelə gələcəyə istiqamətlənmiş və qarşılıqlı faydalı sahələrdə müştərək istehsalın yaradılması üçün milli iqtisadiyyatların və ixracatının şaxələndirilməsi üçün səylərimizi artırmalıyıq. Eyni zamanda gənclərimiz arasında əməkdaşlığın dərinləşdirilməsi bu bəyannamədə öz əksini tapıb. Türkiyə və Azərbaycan gəncləri bu tarixi razılaşmanın vacibliyini anlamalıdırlar. Bu gün tarixdən bizə miras qalan yolun davamlı olması üçün gənclərimiz ortaq fəaliyyət göstərməli, öz səylərini bidləşdirməlidir”.\n“Bölgənin və Avropanın enerji təhlükəsizliyinə töhfə verən, təbii qaz yataqları marşrutunu təmin edən strateji Cənub Qaz Dəhlizinin həyata keçirilməsində Türkiyə ilə Azərbaycanın önəmi xüsusi vurğulanır. Cənub Qaz Dəhlizinin səmərəli istifadəsi və daha da inkişafı üçün səylərimizi gücləndirməliyik. Bundan əlavə, qlobal enerji sektorundakı inkişafları nəzərə alaraq, bölgənin enerji təchizatı təhlükəsizliyini gücləndirmək üçün elektrik enerjisi sahəsində regional əməkdaşlığa töhfə verəcək səyləri artırmalı və davam etdirməliyik. Bütün bunlar gənclərin iqtisadi sahədə, o cümlədən enerji mövzusunda daha dərin biliklər əldə etməsini qaçılmaz edir. Biz artıq ənənəvi fəaliyyətdən daha peşəkar müstəviyə keçid etməli və peşəkarlıq vərdişlərimizi də artırmalıyıq” – deyə həmsöhbətimiz bildirib.\nAtaman hesab edir ki, enerji sektorunda çalışacaq istedadlı gəncləri yetişdirməyin və insan resurslarına investisiya qoymağın məqamı çatıb: “Hər iki ölkənin ərazilərindən keçən Şərq-Qərb beynəlxalq nəqliyyat dəhlizinin rəqabət qabiliyyətini artırmaq üçün qarşılıqlı əməkdaşlığı gücləndirməyi nəzərdə tuturuq. “Genç Uluslararası İlişkiler” Dərnəyi olaraq, qardaş ölkənin qeyri-hökumət təşkilatları ilə imzaladığımız protokollarda Azərbaycan və Türkiyədəki gənclər arasında bir körpü rolunu öz üzərimizə götürdük.”.\n“İslahatçı Gənclər” İctimai Birliyinin (İGİB) sədri Fərid Şahbazlı da AYNA-ya açıqlamasında deyib ki, Azərbaycan və Türkiyə gəncləri arasında münasibətlərin tarixi qədimdir: “Mənim özüm Türkiyənin nüfuzlu universitetlərindən olan İstanbul Aydın Universitetində Beynəlxalq Tələbələr Birliyinin sədri olmuşam. Təsadüfi deyil ki, bu gün Azərbaycandan xaricə açılan qapı Türkiyədən başlayır. Məhz qardaş ölkədə aktiv ictimai fəaliyyətlə məşğul olan gənclər bundan sonra yolunu digər Avropa dövlətlərindən salırlar”.\n“Azərbaycan və Türkiyə prezidentləri İlham Əliyev və Rəcəb Tayyib Ərdoğan arasında Şuşa Bəyannaməsinin imzalanması olduqca mühüm hadisədir. Bu, münasibətlərin inkişafında keyfiyyətcə yeni mərhələnin başlanğıcıdır. 44 günlük Vətən müharibəsi zamanı qardaş Türkiyənin ölkəmizə hərtərəfli dəstəyi bizim tarixi qələbəmizi şərtləndirən əsas amillərdən oldu. Biz bu qələbəni birlikdə qazandıq. Təbii ki, güclənən Azərbaycan-Türkiyə münasibətləri bizi sevməyən dairələrə də ciddi mesajdır. Artıq hər kəs qəbul edir ki, nə qədər ki, Türkiyə var, Azərbaycanı, nə qədər ki, Azərbaycan var, Türkiyəni təkləmək olmayacaq”, - deyə o vurğulayıb.\nİGİB sədrinin sözlərinə görə, Azərbaycan və Türkiyə prezidentlərinin imzaladığı Şuşa Bəyannaməsində gənclər təşkilatları arasında əlaqələrin inkişafına dair xüsusi bənd var: “Cənab Əliyev və cənab Ərdoğanın imzaladığı bu sərəncam biz gənclər üçün yol xəritəsidir. Bu gün keçirilən Azərbaycan və Türkiyə gənclərinin forumu və forum zamanı səslənən arqumentlər bir daha təsdiq edir ki, qarşıda görəcəyimiz işlər çoxdur. Çünki müharibə hərbi müstəvidə başa çatsa da, digər cəbhələrdə davam edir”.\n“Xüsusən sosial medianın dünya miqyasında əhəmiyyəti artıb. Bu əsnada biz informasiya, diaspor və digər sahələrdə əməkdaşlığımızı dərinləşdirməliyik. Xaricdə təhsil alan və özünü türk sayan hər bir gənc Türk Dünyasının həqiqətlərini dünyaya yaymalıdır. Forumda bununla bağlı çox ciddi qərarlar qəbul edildi. Azərbaycanda və Türkiyədə fəaliyyət göstərən gənclər təşkilatları birgə əməkdaşlıq barədə razılığa gəldilər”, - deyə Şahbazlı söyləyib..\nMüsahibimiz əlavə edib ki, Azərbaycan və Türkiyə artıq bir ailədir və ailəmizi qorumaq hər kəsin borcudur: “Təbii ki, Azərbaycanla Türkiyə arasında mütəffiqlik sazişi bəzi dairələrdə qısqanclıq hissi yaradacaq. Müəyyən təzyiqlərin və təxribatların olması istisna deyil. Bu səbəbdən hər birimiz ayıq-sayıq olmalı, ailəmizə uzanan əlləri kəsməliyik”.\nMüəllif: Azər Niftiyev 16 İyun 2021 20:21\nRəsmi Bakı: “Ermənistan Azərbaycana qarşı hələ də ərazi iddiaları ilə çıxış edir”\nŞahidlər meşə yanğınlarından danışırlar: “Dəhşətli mənəzərə idi, terror ehtimalı böyükdür”


Bakı tatamisində erməni idmançı\nYanvarın 15-16-da Bakıda keçiriləcək usta cüdoçuların turnirində iştirak edəcək kişilərdən ibarət Rusiya yığmasının heyəti açıqlanıb. Apasport.az saytının məlumata görə, paytaxtımıza 9 idmançı ilə gələcək rusların heyətində 1 erməni əsilli cüdoçu da var.\nBu 60 kq çəki dərəcəsində mübarizə aparacaq Arsen Qalstyandır. Yarışda onunla yanaşı, Beslan Mudranov (60 kq), Alim Qadanov (66 kq), Kamal Xan-Məhəmmədov (66 kq), Mansur İsayev (73 kq), Sirajudin Məhəmmədov (81 kq), Kirill Denisov (90 kq), Taqir Xaybullayev və Sergey Samoyloviç (hər ikisi 100 kq) də mübarizə aparmaq şansı qazanıb.\nXatırladaq ki, hər çəki üzrə dünyanın 16 ən güclü cüdoçusunun qüvvəsini sınayacağı turnirdə Rusiyanın qadınlardan ibarət milli komandası iştirak etməyəcək.\nCiu-citsu çempionu, inşaatçı, musiqiçi... - futboldan başqa sahəyə keçənlər


Aydın Xan "Sünnət oğrusu..." (İ-REAL HEKAYƏ)\n2021, 20 Aprel, çərşənbə axşamı, Bakı vaxtı 06:03\n“Sünnətnamə - 2”\nMirzə Cəlilin ruhuna ərməğan edilir...\n(həyatı hekayənin ikinci bölümü)\nOxuduğunuz, beş-altı il bundan öncə baş vermiş bu real hadisə dünya ədəbiyyatında ilk elə hekayənin ikinci hissəsini təşkil edir ki, onun birinci yarısı hələ yazılmayıb.\nZira əgər istəsəniz, mən sizə bu hekayənin ilk yarısının mabədini danışa bilərəm: iki oğlum var ki, onların da şəkillərini bu yazının yuxarısında siz artıq görmək imkanını əldə etmisiz.\nBir gün, daha dəqiq desəm, ayıb olmasın, oğlanlarımdan Nihad adlı balacası dünyaya gələndən qırx gün ötmüş kənddəki ata və anamdan ibarət valideynlərim, eləcə də onlara qoşulmuş, pulunun artığından durub iyirmi ildən artıq yaşadığı qonşu Rusiyadan doğma obasına - evini tikməyə gələn böyük qardaşım Rizvan mənə - cib telefonuma - zəng açdı.\nOnlar mənə iki oğlan uşağımın müsəlman etməyin zamanının çatdığını bildirib, təcili ata ocağına baş çəkməyimi, hər islaminanclı kəsin savab əməlində şəxsən iştirakımın vacib olduğunu təkidlə söylədilər.\nMənim çağdaş sivil dəyərlərindən bəhs açmağım, inkişaf etmiş ölkələrdə hətta rotveyler tipli itlərin quyruqlarını kəsmək məsələsinin qanunla qadağan edildiyini xatırlamağım, gələcəkdə bu cüvəllağıların - oğlanlarımın böyüyüb, şəxsimi Avropa İnsan Haqları Məhkəməsinə verərək böyük miqdarda təzminat alacaqlarından çəkindiyimi dilə gətirməyim, daha başqa-başqa qorxulardan danışmağım da bir işə yaramadı...\nBeləcə, onlar hər iki oğlumu “topdan” sünnət etdilər...\nDağdan gəlib bu işi ustalıqla yerinə yetirən bir yaşlı dəlləkdən zavallı oğlanlarımı qoşa “kəsdirməyə” görə güzəşt əldə etdiklərindən, yarım saatın içində savab qazandıqlarından yazmaqla oxucunun vaxtını almaq fikrində deyiləm.\nHeç o barədə də yazmıram ki, uşaqların dərilərini soymaqları – kəsmələri azmış, hələ üstəlik, bu zülmü el şənliyi formasında - kiçik toy şəklində bayram etməklərini də indinin özündə də yada salmaq məndən ötrü cəhənnəm əzabı kimi bir dərddir: o ağrını da sizinlə bölüşmürəm...\nBu dəhşətli fakta şərik çıxmasam da, uşaqların kiçik toyunda mütləq iştirak etməliydim deyə, kənddə yollandım: nə başınızı ağrıdım: orada baş verən tragikomediyanın əsl kefli İskəndəri kimi paytaxta – Bakıya dönəndə, yay tətilini kəndə keçirən xanımım mənim cibimə balaca bir bükülünün soxduğunu görüb soruşdum:\n- Nədi, yenə başına fırlandığım qardaşım Rizvan həyat yoldaşından gizlin mənə əlavə “maliyyə yardımı” edib. Cibi bol olsun, Allah əvəzini yetirsin.\nXanımım bir balaca qızarıb tez-bazar aydınlıq gətirdi:\n- Xeyr, ayıb olmasın, bu uşaqların sünnətindən qalma artıq dəridir, şəhərə çatsan aparıb nazirliklərin birinin həyətində yerə basdırarsan.\n(Düzdür, daha yuxarıları dedi, mənsə siyasi-mentalitet yanlışlığa yol verməməkdən ötrü bu yeri bir qədər yumşaltmalı oldum...) Qoy bizimkilərin də bəxti oyansın. Uşaqlarımız böyüyəndə yaxşı vəzifələrdə çalışsınlar...\n“Aman Allah, mən neçənci əsrdə ilişib qalmışam?” – düşünsəm də, evdəkilərin qəlbini sındırmayıb dinmədim.\nƏslində bu hekayənin ikinci bölümü də məhz bundan sonra baş verdi ki, indi o haqda sizə ürək dolusu danışmağa həvəsliyəm...\nƏziz dostlar, elə təzəcə paytaxta çatıb metroya minmişdim ki, gəlib düşdüm adam tıxacına: üst-başımdan tutmuş, ta ayaqlarıma qədər məni yaxşıca əzən insanların məngənəsindən necə qurtulub özümü avtobusa saldım, orada da özümənifrət duyğularının içində necə çalxalandımsa, mənzilbaşına çatmağım, it günündə, dəvə yorğunluğuyla nətəhər yatağa sərilməyim, səhərə kimi fil qulağında ayı yuxusuna necə getdiyimi heç özüm də bilmədim, o ki, qala sizə nəql edəm.\nBir sözlə, səhər ertədən cib telefonumdakı zil musiqi sədası altında yerimdən dik atılıb zəngə cavab verəndə, yoldaşımın incik səsindən özümə qayıtdım:\n- Verdiyimi hansısa prestijni nazirliyin həyətində yerə basdırdınmı?\n- Ay qız, bir imkan ver özümə gəlim...\nPencəyimin ciblərini yoxlayanda, halım çox pərişan oldu: deyəsən hələ indi mənə aydın oldu ki, dünənləri metronun basabasında iki qarayanız oğrusimalı cavan oğlan niyə sifətimə hırıldayırdı...\nCibgirlər cibimdəki oğlanlarımın artıq ətindən – sünnət ərməğanından ibarət səliqəli bağlamaçanı pul bilib çırpışdırmışlar.\n...İndi belə çıxırdı ki, oğlanlarım cibgir, ya da oğru-quldur olacaqlar, əgər böyüyənə qədər dünya dağılmasa, ölkəmizdə çevirilişlər olmasa, nə bilim, qlobal istiləşmə bizi əritməsə!?\nƏgər işdi, onlara yaxşıca təhsil verə bilməsəm və oğlanlarım irili, yaxud xırdalı məmur olsalar, bizim indiki inhisarçı bürokratlar kimi büdcə talançısı, ya da rüşvətxora çevriləcəklər?!\nÖzüm də məəttəl qalmışam: işdi-şaiyət, əgər bu hekayəti oxuyanlar arasında həmin iki cibgir, yaxud onların tanışlarından bir kimsə olsa, çox xahiş edirəm, o bağlamaçanı özümə qaytarsın.\nMümkün deyilsə, onu, heç olmasa, ən yaxşı halda, Universitetlərin birinin həyətinə, ya da Nazirliklərin, dövlət idarələrinin həyətində basdırsın: ən pis halda, “Palmali” kimi iri şirkətlərin birinin binasının damına tullasın – hədiyyəsi, zəhməthaqqısı məndən...\nBakı, 20-22 dekabr, 2008


Müsabiqə şəxsi məlumatların itirilməsiylə nəticələnə bilər – Novator.az\nMüsabiqə şəxsi məlumatların itirilməsiylə nəticələnə bilər\nKütləvi İnformasiya Vasitələrinin İnkişafına Dövlət Dəstəyi Fondunun (KİVDF) son elanı jurnalistlər üçün ciddi problemlər yaradır.\nDekabrın 9-da KİVDF müxtəlif mövzularda yazı müsabiqəsi elan edib. Müsabiqəyə qatılmaq istəyən jurnalistlərə dekabrın 16-sı saat 12:00-dək vaxt verilib.\nAncaq müsabiqə iştirakçılar üçün başağrısına çevrilə bilər, çünki yarışa qatılanlar öz şəxsi məlumatlarını da ortaya qoymalı, beləliklə, şəxsi təhlükəsizliklərinə problem yaratmalıdırlar. Üstəgəl, bəzi mövzular üzrə materialları təqdim etmək faktiki olaraq mümkün deyil.\nSonuncu məsələdən başlayaq.\nMövzuların ikinci istiqaməti kimi fikir, söz və məlumat azadlığının, plüralizmin inkişaf etdirilməsi, “fake xəbər” və “deep fake”lə mübarizə üsulları göstərilib.\n“Fake” xəbərlərin (əslində azərbaycanca bu, “saxta xəbər” kimi ifadə oluna bilər) əksəriyyəti vizual mediada yayımlanır. Əksər saxtakarlığa foto, video, aktiv vizuallaşdırma, animasiya, gif və digər multimedia vasitəsiylə yol verilir.\nKİVDF-nin tələbi isə belədir: bütün materiallar yalnız yazıdan ibarət olmalıdır.\nBəli, siz nə foto, nə video, nə də digər nümunələrdən istifadə edə bilərsiz. Materialları kağızda təhvil vermək tələb olunur.\nAlternativ yol materialları KİVDF-nin saytında onlayn qeydiyyatdan keçib elektron qaydada çatdırmaqdır ki, burada da yenə yalnız yazıların təqdim olunması üçün xana var.\n“Deep feyk” materialların hamısı video və səs fayllarından ibarətdir. Onları göstərmədən, müqayisə etmədən problemi oxucuya necə çatdırmaq olar? Belə üsul dünyanın heç bir yerində icad olunmayıb.\nBeləliklə, ən azı bir bənd üzrə materialların təqdim olunması mümkün deyil. Halbuki mövzunun özü çox vacibdir və gündəmdədir.\nJurnalistlər üçün daha böyük problem materialların hazırkı sərt karantin dövründə təqdimatı olacaq.\nYa kağızda təqdim etməlidirlər ki, burda da çox qəribə standartlar qoyulub. Rəsmi sənəddə belə deyilir: “Yazı A4 kağızına uyğun formatda, səhifədə soldan 25 mm, sağdan 15 mm, yuxarı və aşağıdan 20 mm boş sahə saxlanılmaqla tam düzləndirmə (Ctrl+J) nizamında, “Times New Roman” şriftində, ölçüsü 12 və sətirarası intervalı 1 vahid olmaqla tərtib olunmalıdır”. Əgər gözəl yazı 1.5 intervalla verilibsə, bunu jurnalistin qeyri-peşəkarlığı kimi qiymətləndirəcəklər?\nVə bu kağız versiyadan 1 deyil, nəyəsə görə 3 nüsxə tələb olunur.\nYəqin ki, bir çox jurnalist alternativ variantdan – müsabiqəyə elektron qaydada müraciət etmək üsulundan istifadə edəcək, bundan ötrü onlayn qeydiyyatdan keçəcək.\nKİVDF bu məqsədlə yaxşı izahedici video da hazırlayıb: Video\nAncaq sistemi yoxlayanda ortaya ciddi problem çıxır: xeyli şəxsi məlumat tələb edən anket sizi kənar hücumlardan heç cür qorumur. Yəni anketi dolduran jurnalistin verdiyi bütün məlumatlar – parolları, şəxsiyyət vəsiqəsinin surəti, email ünvanı, ev ünvanı, jurnalist vəsiqəsinin üzü və s. cinayətkarlar və ya hər hansı məqsədli hakerlər tərəfindən rahatca ələ keçirilə bilər.\nKİVDF bu təhlükəsizlik xətasını təcili düzəltməli, jurnalistlər isə diqqətli olmalıdırlar.\nQaliblərə 500, 700 və 1000 manat mükafat verəcəklər. Bunu almaq üçün jurnalist yazıları indiyə qədər heç yerdə çap edilməməlidir.\nYəqin ki, vacib mövzular üzrə müsabiqədə jurnalistin hazırladığı materialın auditoriyaya təsir qüvvəsini hesablamaq başlıca məqsədlərdən biridir. Yazılar birinci mükafatlandırılıb, sonradan hardasa dərc ediləcəksə, onda onların əhalinin diqqətini yetərincə cəlb etdiyi necə bilinəcək, necə ölçüləcək? Bunun üçün hansı meyarlar ortaya qoyulur?\nƏfsus ki, bu dəfə də müsabiqədə qeydiyyatlı mediada rəsmi və ştatdankənar işləməyən, ancaq minlərlə onlayn auditoriyası olan jurnalistlər iştirak edə bilməyəcəklər.\nMəncə, jurnalistin peşəsini nə hansısa vəsiqə, nə də baş redaktorun verdiyi kağız arayış müəyyən edir. Bu, çox vacib məqamdır. Onlarla yaxşı mütəxəssisisi müxtəlif tədbir və fəaliyyətlərdən kənarda qoyan məsələdir.\nKoronavirusu öldürərkən başqa xəstəliklər arta bilər


Mərkəzi Gömrük Hospitalında laborator müayinə imkanları genişləndirilərək yeni müasir PZR laboratoriyası fəaliyyətə başlayıb. Hospitalda müasir Real vaxtlı PZR (Real-Time PCR) laboratoriyası Ümumdünya Səhiyyə Təşkilatının təsnifatına əsasən bioloji təhlükəsizlik (BSL2 / BSL2+) standartlarına tam cavab verir.\nLaboratoriya müasir avtomatik MagNA Pure 24 Roche ekstraktor cihazı ilə təchiz edilib ki, bu sistem 1 saat ərzində 24 nümunə əldə etməyə imkan verir. Real vaxtlı PZR müayinəsinin aparılması üçün burada qabaqcıl avtomatik Real-Time Bio-Rad CFX96 Touch cihazı quraşdılırmışdır. Sentrifuqalar, avtomatik dispenserlər, yoluxucu materialların toplanması və daşınması üçün konteynerlər, dezinfeksiyaedici maddələr və fərdi qoruyucu vasitələr laboratoriyada iş axınının təhlükəsizliyini tam olaraq təmin edir.\nLaboratoriyanın müasir havalanma sisteminin yüksək keyfiyyətli hepafiltrlərlə təchiz edilməsi iş prosesində havada mikrohissəciklərin olmamasını və tədqiq olunan materialın çirklənməməsini təmin edir. Laboratoriyada tibbi tullantıların utilizasiyası milli və beynəlxalq qaydalara uyğun tənzimlənir.\nHazırda bu laboratoriyanın fəaliyyəti ölkəmizdə SARS-CoV-2 virusuna yoluxması ehtimalı olan insanların Real-Time PZR testlərindən keçirilməsi prosesinə kömək edilməsinə yönəldilib.


Kəmaləddin Heydərov Londondakı biznesini ingilis xanımın adına keçirib (FOTOFAKT) – Aydınlıq.Az\nKəmaləddin Heydərov Londondakı biznesini ingilis xanımın adına keçirib (FOTOFAKT)\nİngiltərədə Kəmaləddin Heydərova məxsus çoxsaylı şirkətləri oğlanları Nicat və Taleh idarə edir. Amma hansısa səbəblərdən fövqəlnazir son 1-2 il ərzində onların adlarını şirkətlərin rəsmi təsisçiləri sırasından çıxarıb və bununla guya Britaniyadakı biznesinə son qoyduğu görüntüsünü yaratmağa çalışıb.\nFövqəlnazir bu ölkədəki pullarını uzun illərdən bəri oğlanlarına biznes işlərində kömək etmiş tərəfdaşlarına etibar edib. Böyük ehtimalla cənab Heydərovu bu addımı atmağa vadar edən son vaxtlarda hakimiyyətlə münasibətlərində yaranmış çatlardır. Yəni uzun illər hakimiyyətə sədaqətlə qulluq etmiş fövqəlnazir artıq ona etibar etmir, günün birində vəzifəsini və Azərbaycandakı iqtisadi imperiyasını itirəcəyini anlayır, vaxtında xaricdəki biznesini göz qabağından yığışdırmağa üstünlük verib.\nGillian RALSTON JORDAN\nHeydərovların şirkətlərinin ofislərəri yerləşən bina\nAzərbaycanda qarğalar kütləvi şəkildə qırılır – VİDEO\nSon günlər Tovuzda şəhər mərkəzində, kənd...\nAprel döyüşlərinin iştirakçısı, ikinci qru...\nVÜSAL HÜSEYNOV RƏİSİ İŞDƏN ÇIXARDI


Bugün 2020-06-07 01:05\nYaponiya televiziyasında 20 Yanvar faciəsi barədə xüsusi veriliş yayımlanıb\nYaponiyanın “World Investors TV” internet televiziyasında 20 Yanvar hadisələrinə həsr olunan xüsusi veriliş yayımlanıb\nVerilişin aparıcısı Kazuyasu İşidanın suallarını cavablandıran AZƏRTAC-ın Yaponiyadakı xüsusi müxbiri Vüqar Ağayev və Hokkaydo Universitetinin doktorantı, Əcnəbi Tələbələr Assosiasiyasının prezidenti Əlibəy Məmmədov qeyd ediblər ki, 26 il əvvəl Azərbaycan paytaxtında və rayonlarda baş vermiş faciəvi hadisələr xalqımızın yaddaşına əbədi həkk olub. Bu hadisələr faciə olmaqla yanaşı, eyni zamanda, Azərbaycan xalqının tarixinə qəhrəmanlıq səhifəsi kimi yazılıb.\nVurğulanıb ki, xalqımız o günlərdə böyük bir həqiqəti - meydanda həqiqi liderin olmamasını da bütün mahiyyəti ilə dərk etdi. O müdhiş günlərdə Heydər Əliyevin - qüdrətli liderin respublikada olmaması günün ən böyük həqiqəti kimi dərk olundu. Ümummilli Lider Moskvada xüsusi nəzarət altında ola-ola hadisələrdən dərhal sonra, yanvarın 21-də Azərbaycanın Moskvadakı daimi nümayəndəliyinə gələrək təcavüzə etirazını bildirdi, faciəni törədənləri, şəxsən M.S.Qorbaçovu kəskin ittiham etdi, qoşunların Bakıdan çıxarılmasını tələb etdi.\nUlu öndər Heydər Əliyev xalqın təkidli tələbi ilə hakimiyyətə qayıtdıqdan sonra bu məsələ yenidən gündəmə gəldi, 20 Yanvar hadisələrini lazımınca qiymətləndirmək yolunda ciddi addımlar atıldı. Məhz Ulu Öndərin Sərəncamı ilə 20 Yanvar ümumxalq hüzn günü elan olundu.\nVerilişdə qeyd edilib ki, Prezident İlham Əliyev 20 Yanvar faciəsində qətlə yetirilənlərin, şəhid ailələrinin, əlillərin problemlərinin dövlət səviyyəsində həllini mühüm vəzifələrdən biri kimi qarşıya qoyub. Ölkəmizdə bu istiqamətdə böyük tədbirlər həyata keçirilir. Şəhid ailələrinin, əlillərin sosial təminatı ildən-ilə daha da möhkəmləndirilir.(AZƏRTAC)\nBildirilib ki, Vətən uğrunda canlarını qurban vermiş mərd, igid oğul və qızlarımızın uyuduğu Şəhidlər Xiyabanı xalqımız üçün müqəddəs and yerinə, milli iradəmizin şanlı salnaməsinə çevrilib. Şəhidlər Xiyabanı azadlığımızın, müstəqilliyimizin, milli birliyimizin rəmzi kimi bundan sonrakı nəsillər üçün də bir qürur mənbəyi olacaq.\nKateqoriya : MƏDƏNİ Baxış sayı : 1330


GƏNCƏNİN SƏSİ » Saytın arxivi » Qələbə sevincini yaşayan Gəncə – FOTOLAR\nQələbə sevincini yaşayan Gəncə – FOTOLAR\nAzərbaycan Ordusunun sentyabrın 27-də başladılan cəbhə boyu əks-hücum əməliyyatı bu gün Ermənistanın kapitulyasiyası ilə nəticələndib. Ermənistanın təslim olması ilə bağlı bəyanatın rəsmi şəkildə elan edilməsindən s\nonra respublikamızın şəhər və rayonlarında vətəndaşlar küçələrə çıxaraq Qələbəni qeyd etməyə başlayıblar.\nGəncədə də sakinlər Qarabağ müharibəsində əldə olunan zəfəri böyük sevgi, sevinc, qürur və coşqu ilə qarşılayıblar.\nPrezident İlham Əliyevin xalqa müraciətindən sonra başlayan avtomobil yürüşü və şənliklərə Gəncə Şəhər İcra Hakimiyyətinin başçısı Niyazi Bayramov və Türkiyənin Gəncədəki Baş Konsulu Zəki Öztürk də qatılıb, sakinlərlə birgə qələbə sevincini yaşayıblar. Səhər saatlarında isə şəhər rəhbərliyi və rəsmilər Ulu öndər Heydər Əliyevin abidəsini ziyarət edib, önünə tər çiçəklər düzüblər.\nGecə saatlarından başlayan zəfər yürüşündə maraqlı və duyğulu anlar yaşanıb. Əllərində üç rəngli dövlət bayrağı ilə küçələrə çıxan sakinlər “Qarabağ Azərbaycandır!”, “Yaşasın Ali Baş Komandan!”, “Şəhidlər ölməz, Vətən bölünməz!” kimi şüarlar səsləndiriblər.


Elanın nömrəsi: 72427 Baxılıb: 378\nƏziz oxucular! Sizi Minhac Tədris Mərkəzinin təşkil etdiyi Mühasibat kurslarına dəvət edirik. Mühasibat kursları kiçik və orta müəssisələrə mühasiblərin hazırlanması üçün nəzərdə tutulub. Günümüzdə iş elanları saytlarında ən çox tələb olunan işçilərdən biri də mühasib və ya mühasib köməkçisidir. İş tapmağın ən qısa yolundan istifadə etmək sizin də haqqınızdır.  Kurs 3 aylıq (2 ay nəzəriyyə, 1 ay praktik) proqram əsasında, 1 saat olmaqla həftədə 3 dəfə (və ya 2 dəfə 1,5 saat) keçirilir.  Dərslər tələbələrin istəyinə əsasən tezləşdirilə bilər. Kursu bitirənlər sertifikatla təltif olunur. ÜNVAN: Nərimanov metrosu yaxınlığında. (8 saylı poliklinikanın yanında, Rəssamlıq akademiyasının arxası) Ətraflı: (012) 496-69-75 (051) 970-22-37


Yevlax Əlilliyi olan şəxslərin Regional Bərpa Mərkəzində əsaslı təmir və yenidənqurma başa çatır\n16:35 30 May 2019\nPrezident İlham Əliyevin əlilliyi olan şəxslərə yüksək qayğısı bu kateqoriyalardan olan vətəndaşlar üçün reabilitasiya infrastrukturunun müasir tələblərə uyğun qurulması istiqamətində mühüm addımların atılmasına imkan verib.\nMetbuat.az Əmək və Əhalinin Sosial Müdafiəsi Nazirliyinin mətbuat xidmətinə istinadənxəbər verir ki, bir sıra bərpa müəssisələrində olduğu kimi, Yevlax Əlilliyi olan şəxslərin Regional Bərpa Mərkəzində də yüksək standartlara uyğun reabilitasiya şəraiti yaradılır. Bu məqsədlə müəssisədə aparılan əsaslı təmir və yenidənqurma işləri artıq başa çatmaq üzrədir.\nMüəssisə Yevlax rayonunda və ətraf rayonlarda yaşayan əlilliyi olan şəxslər üçün nəzərdə tutulub. Burada bərpa müalicəsi baxımından effektiv təsirə malik səmərəli fizioterapevtik üsulların tətbiqi əsasında və müasir avadanlıqlardan istifadə olunmaqla vətəndaşlara kompleks tibbi-sosial reabilitasiya xidmətləri göstəriləcək. Həmçinin əlilliyi olan şəxslərin müalicə idmanına cəlb olunması, onlarda gigiyenik vərdişlərin tərbiyə edilməsi, sağlam həyat tərzinin təbliği və s. istiqamətlərdə işlər aparılacaq.\nMərkəzdə müvafiq sahədə müasir metodika və texnologiyalardan da geniş istifadə ediləcək. Əsaslı təmir və yenidənqurma işləri zaman müəssisədə mövcud şəraitin əlilliyin olan şəxslərə müyəssərliyinin təmin edilməsi, burada onların maneəsiz hərəkət imkanlarına malik olmaları da diqqətdə saxlanılıb.\nYevlax əlil xəstəxana yenidənqurma bərpa


"Sədərək"də kütləvi dava: qadının belini sındırdılar\n00:12 06.10.2019 (Yenilənib 00:09 06.10.2019)\nSürücü avtomobilini ticarət mərkəzində yerləşən mağazalardan birinin qarşısında saxlayıb. Bu da öz növbəsində həmin mağazada işləyən şəxslərin narazılığına səbəb olub\nBAKI, 6 oktyabr — Sputnik. Bakının Qaradağ rayonunda kütləvi dava olub. Sputnik Azərbaycan “Report”a istinadən xəbər verir ki, hadisə Lökbatan qəsəbəsində yerləşən “Sədərək” ticarət mərkəzində qeydə alınıb.\nBelə ki, sürücü avtomobilini ticarət mərkəzində yerləşən mağazalardan birinin qarşısında saxlayıb. Bu da öz növbəsində həmin mağazada işləyən şəxslərin narazılığına səbəb olub.\nBakı metrosunda ağlasığmaz olay: gənci bıçaqladılar\nQısa mübahisədən sonra sürücü ərazidən uzaqlaşıb. Lakin o, bir müddət sonra bir neçə şəxslə geri qaydıb və yenidən mağaza işçiləri ilə mübahisə edib. Mübahisə sonda tərəflər arasında dava ilə yekunlaşıb.\nNəticədə mağaza işçiləri - 1982-ci il təvəllüdlü Rəfiyev Rüfət Gülağa oğlu, 1982-ci il təvəllüdlü Babayev Məhəmməd Zakir oğlu və 1978-ci il təvəllüdlü Əzizova Həyat Hümbət qızı ağır bədən xəsarətləri alıblar. Onlar dərhal təcili tibbi yardım briqadasının köməkliyi ilə xəstəxanaya çatdırılıblar.\nR. Rəfiyev və B. Məhəmmədə qapalı kəllə-beyin, E. Həyata isə bel fəqərəsinin sınığı diaqnozu qoyulub. Yaralılar həkim nəzarətinə götürülüb. Faktla bağlı araşdırma aparılır.\nSədərək Ticarət Mərkəzi, xəsarət alanlar, dava, sürücü\nXaçmazda qətl, döyülən qadın xəstəxanada öldü\n14:47 11.08.2020 (Yenilənib 14:57 11.08.2020)\nİstintaqla hadisənin zərərçəkmişin əri Rəşad Rəşidov tərəfindən şəxsi münasibətlər zəminində aralarında yaranmış münaqişə zamanı törədilməsinə əsaslı şübhələr müəyyən edilib.\nBAKI, 11 avqust — Sputnik. Dünən günorta saatlarında Xaçmaz rayonu ərazisində Raisa Rəşidovanın aldığı bədən xəsarətləri nəticəsində xəstəxanada ölməsi barədə məlumat daxil olub.\nFaktla bağlı Xaçmaz rayon prokurorluğunda Cinayət Məcəlləsinin 120.1-ci (qəsdən adam öldürmə) maddəsi ilə cinayət işi başlanıb, müvafiq ekspertizalar təyin edilib.\nRəşad Rəşidov şübhəli şəxs qismində tutularaq istintaqa cəlb edilib.


Sabah özünüzü dənizdə havadan qoruyun / İstipress\nSabah özünüzü dənizdə havadan qoruyun\n30 İyun, 2018 13:38 | Sosial | Baxış sayı: 84\nBu saatlarda gün altında olmaq riskqlidir\nAzərbaycanda iyulun 1-nə olan hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən İstiPress-ə verilən məlumata görə, Bakıda və Abşeron yarımadasında hava günəşli olacaq. Səhər bəzi yerlərdə zəif duman gözlənilir.\nŞimal-qərb küləyi gündüz cənub-şərq küləyi ilə əvəz olunacaq. Havanın temperaturu gecə 23-27° isti, gündüz 37-41° isti, Bakıda gecə 25-27° isti, gündüz 38-40° isti olacağı gözlənilir.\nAbşeron çimərliklərində gözlənilən hava şəraitinə gəlincə, şimal çimərliklərində: (Sumqayıt, Novxanı, Pirşağı, Nardaran, Bilgəh, Zuğulba) şimal-qərb küləyi gündüz cənub küləyi ilə əvəz olunacaq. Dəniz suyunun temperaturu 27-28° isti təşkil edəcək. Cənub çimərliklərində: (Türkan, Hövsan, Sahil, Şıx) şimal-qərb küləyi gündüz cənub küləyi ilə əvəz olunacaq. Dəniz suyunun temperaturu 28-29° isti təşkil edəcək.\nAzərbaycanın rayonlarında sabah hava yağmursuz olacaq. Səhər bəzi yerlərdə zəif duman. Şərq küləyi əsəcək. Havanın temperaturu gecə 21-26° isti, gündüz 38-43° isti, dağlarda gecə 17-22° isti, gündüz 26-31° isti təşkil edəcək.


Paytaxtda başkəsənlər peyda olub, evlərə, mağazalara girir və... - Vitse-prezident ŞOK FAKTLARI AÇDI\nFransız-rus alyansının vitse-prezidenti, Fransa-Azərbaycan Dialoqunun vitse-prezidenti, "Hermine" Şirkətinin sahibi Loran Politye du Mesnil suallarımızı cavablandırıb.\n- Amma düşünürəm ki, fransızlar rusları çox da sevmirlər...\n- Fransadakı rusların sayı günbəgün artır. Onlar ölkəmizə çox bağlıdırlar, elə biz də rusları sevirik. Kütləvi İnformasiya Vasitələri ruslara qarşı düşmən mövqeyində olsalar da, xalqımız arasında xüsusi məşhurluğa sahibdirlər. Elə buna sübut kimi deyim ki, alyansımızın rus üzvləri hər gün daha da artır. Ruslarla fransızların çılğın ruhu bir-birinə yaxındır. Xatırlayın ki, hər iki ölkədə inqilab baş verib.\n- Xəbərləri müxtəlif dünya mediasından əldə edirəm. Amma mütləq oxuduğum xəbəri hər iki cəbhənin dilindən dinləyirəm. Doğrudur, bu, hər vəziyyətdə asan olmaya bilər, amma ədalətli seçim etmək üçün vacibdir.\n- O zaman rica edirəm son günlər Parisdə baş verənləri bizə izah edin...\n- Sarı jiletlilərin etiraz aksiyasından istifadə edərək, şəhər ətrafı ərazilərdən Parisə çox sayda gənclər axışdı. Bahalı mağazaların vitrinlərini qırıb, zinət əşyaları, geyimləri oğurladılar. Bununla da yetinməyib avtomobilləri yandırdılar. Etirazçı sarı jiletlilər isə tarixi abidələri, hətta Fransa üçün canından keçmiş əsgərlərin qəbrini onlardan qorumağa çalışdılar. Beləcə, bu başkəsənlərlə arada qarşıdurma yarandı. Lakin görünür, hakimiyyət bu durumdan məmnun idi. Beləcə vandalların alovuna etiraz edən dinc əhali də getdi. Hazırda paytaxtda vəziyyət çox acınacaqlıdır. Sarı jiletlilərin nüfuzunun düşməsi isə hakimiyyətin işinə yarayır. Çünki yanvar ayından vergilər bir az da artacaq. Üstəlik hakimiyyət heç bir güzəştə yol verməyi düşünmür. Əhalinin maddi durumu olduqca zəifləyir.\n- Bu, çox acınacaqlıdır. Demək heç nə göründüyü kimi deyil. Həyatımızda yanlış olub doğru səslənən başqa nələri sadalaya bilərsiniz?\n- İnanıram ki, hər birimizin özü və başqaları üçün yaxşı işlər görmək imkanı var. Bekar oturub narahat olmaq əvəzinə gücümü bu yolda səfərbər edirəm.


Milli Məclis dünya azərbaycanlılarına müraciət etdi » Butov.az\nTarix : 29-12-2017, 12:11\nButov.az xəbər verir ki, bununla payız sessiyası başa çatıb. Parlamentin sonuncu plenar iclasında dünya azərbaycanlılarının həmrəyliyi günü münasibəti ilə müraciət qəbul edilib.\nMüraciəti deputat Məlahət İbrahimqızı oxuyub. Müraciətdə milli birliyin vacibliyi vurğulanıb. Bildirilib ki, Azərbaycan xalqı dünyanın güclü xalqları ilə bir sırada dayanır:\n“Prezident İlham Əliyevin yürütdüyü siyasət və bu siyasət nəticəsində ölkənin qüdrətlənməsi hər bir azərbaycanlını sevindirir. Dünyanın müxtəlif ölkələrində yaşayan soydaşlarımızın vəzifələrindən biri də azərbaycan dilinin, milli mənəvi dəyərlərin qorunmasıdır.\n“Dünya azərbaycanlıların hər birini xalqımızın mənafelərinin qorunması uğrunda mübarizəyə çağırırıqş Doğma Azərbaycana nurlu sabahlar arzulayırıq”-deyə, - müraciətdə qeyd olunub.